Gradonačelnik sa saradnicima obišao završne radove na Bulevaru mira: Urbanizovan i olakšan ulaz u Brčko :: Semberija INFO ::\nGradonačelnik sa saradnicima obišao završne radove na Bulevaru mira: Urbanizovan i olakšan ulaz u Brčko\nSiniša Milić, gradonačelnik Brčko distrikta BiH, obišao je sa saradnicima završne radove na izgradnji druge trake Bulevara mira u ovoj lokalnoj zajednici.\n-Planiramo i narednu fazu produžetka Bulevara mira s manjim brojem saobraćajnih traka. U rebalansu budžeta predviđena su sredstva za izradu projekta i nastavak radova, odnosno produžetak Bulevara mira do skretanja u šećeranu, bivši Žitopromet. Odjeljenje za javne poslove veoma je aktivno u posljednje dvije godine, što je za svaku pohvalu, i po mojim saznanjima oko desetak miliona je zahvaljujući ovom Odjeljenju utrošeno za realizaciju kapitalnog budžeta“, rekao je Milić.\nSabrija Jašarević, šef Odjeljenja za javne poslove Vlade Brčko distrikta, istakao je da će projekat proširenja Bulevara koštati oko milion i 450 hiljada maraka. „Zahvaljujem se svim građanima ovog dijela grada na strpljenju kao i učesnicima u saobraćaju koji su bili strpljivi i omogućili nam da privedemo radove kraju“, dodao je Jašarević.\n-Dobili smo moderno naselje i prolaznici će sigurno steći jednu sasvim novu sliku o našem gradu“, zaključio je Peštić.\nRiječ je o projektu u okviru kojeg je urađeno 500 metara profila nastavka Bulevara, 1.200 metara nove fekalne kanalizacije, oborinska kanalizacija, LED ulična rasvjeta, 3.000 kvadratnih metara novih trotoara, uređenje okolnog terena, rekonstrukcija vodovodne mreže, nova instalacija semafora na raskrsnici „Kuglana“ kao i novi prelaz preko željezničke pruge na lokaciji „Kuglana“ – ulica Svetog Save.


Nemačka: Industrija dobija porudžbine, porasla je i potrošnja, ali petina preduzeća se bori za opstanak - Naši u svetu\nNemačka: Industrija dobija porudžbine, porasla je i potrošnja, ali petina preduzeća se bori za opstanak\nObjavljeno 09/07/20 u 11:30\nPoređenje sa periodom pre krize pokazuje koliko je korona opteretila industriju: još uvek je 30 odsto manje porudžbina nego u februaru, a kada je reč o autoindustriji porudžbine su se prepolovile.\nUkupno gledano, to je „i dalje veoma nizak broj porudžbina“, posebno iz inostranstva van evropskog kontinenta.\n„Ali, najgore je iza nas“, komentariše Tomas Gicel, glavni ekonomista lihtenštajnske VP banke ali dodaje da dobri podaci ne bi trebalo da zavaraju da kriza nije ni blizu kraja.\n„Nemačka industrija će još duže vreme osećati posledice virusa”, smatra Gicel.\nPoboljšalo se i raspoloženje potrošača. Barometar potrošnje, koji je objavilo Trgovinsko udruženje Nemačke (HDE) u julu je povećan na 96,3 boda, što je približno isto stanje kao u aprilu, dok je taj podatak za juni bio manji – 93,5 boda.\nSlične podatke su objavili Nemačka razvojna banka (KfW) kao i Ifo institut iz Minhena u svom barometru o stanju firmi srednje veličine: poslovna klima kod preduzeća srednje veličine u junu je značajno porasla, a i veliki koncerni „polaze od toga da je najgore iza njih“.\nPrema Ifo institutu, 21 odsto ili svako peto preduzeće u Nemačkoj smatra da mu je ugrožen opstanak u korona krizi. Zato se u narednim mesecima ne isključuje „talas nesolventnosti“.\n„Posebno klimava“ situacija je u turističkim agencijama i tur operaterima: 85 odsto njih je u strahu za ekonomsku egzistenciju. Kada je reč o firmama koja nude smeštaj, njih 76 odsto je u strahu za ekonomski opstanak, a u gastronomiji 67 procenata.\n„Ali, i 55 odsto kreativnih radnika, umetnika i zabavljača smatra da im je egzistencija ugrožena“, upozorava Ifo institut.\nU Austriji ponovo trocifren broj novozaraženih, evo gde je najviše novih slučajeva, a gde ih nije bilo\n“Ovaj virus nema sezonu i nema nameru da napusti globalnu teritoriju, ne vidi…\nAustralija: Angažovali vojsku da proverava da li se poštuje samoizolacija, evo kolike…


Švajcarski referendum protiv načela slobodnog kretanja - EU Delegacija u Srbiji\nBy Jovan objavljeno\t 10/02/2014 Vesti\nEvropska komisija izražava žaljenje što je inicijativa o ograničavanju broja imigranata izglasana. Ovo je suprotno načelu slobodnog kretanja između EU i Švajcarske. EU će ispitati posledice ove inicijative na odnose sa Švajcarskom. U ovom pogledu, biće uzet u obzir i Saveznog veća povodom inicijative.\nGrčko predsedništvo Saveta EU izražava žaljenje zbog rezultata švajcarskog glasanja na inicijativu protiv masovnih migracija.\nUvođenje kvota u broju imigranata iz EU kosi se sa principom slobodnog kretanja ljudi između EU i Švajcarske kao što je garantovano bilatertalnim sporazumom, koji je ključni faktor u skladnom razvoju naših odnosa.\nSlobodno kretanje ljudi je temeljno načelo evropskog projekta i osnovno pravo svih građana, kako Švajcarskih tako i građana članica EU, koje treba podržavati i promovisati. EU će morati da ispita ishode ovakvog glasanja, i spremna je da radi sa Vladom Švajcarske kako bi pronašla načine da se izbori sa problemima koji iz njega proizilaze.\nGrčko predsedništvo će pomno pratiti ovaj proces sa institucijama EU i zemljama članicama.


Bez prečišćavanja vode • ZRENJANIN DANAS\nBez prečišćavanja vode\nBy Redakcija on 8 јула, 2020\nSnabdevanje vodom Zrenjanina od prošlog petka više ne ide preko postrojenja za prečišćavanje vode. Kroz slavine sada teče ista ona bunarska voda koja je zabranjena za piće 2004. Vodovod je ponovo preuzeo vodosnabdevanje jer po rečima VD ovog JP, fabrika vode ne preduzima ništa u cilju rešavanja problema vodosnabdevanja (slab pritisak u mreži).\nOnaj ko prati naš rad zna da smo ozbiljne sumnje da će postrojenje ikada proraditi kako terba izrazili još 2015. kada je na tenderu za uslugu prečišćavanja pitke vode pobedio konzorcijum koji u toj oblasti nema nikakve reference, koji je bio jedini ponuđač.\nU proteklom periodu i parlamentarno kroz Skupštinu grada i vanparlamentarno sami i putem inicijative „Zajedno za vodu“ koju smo samo za tu priliku osnovali, pokušali smo da izdejstvujemo da se o postrojenju koje je za potrebe prečišćavanja vode sagradilo sazna cela istina. Odnosno da o tome ne govore političari već nezavisna stručna komisija.\nIstinu zvanično još uvek nije saopštena. Međutim koroz niz neuspelih probnih puštanja i neuspelih pokušaja ukidanja zabrane svako je mogao da zaključi barem u ovom tehničkom delu da postrojenje ne radi kako treba. Teško je poverovati sa vladajuća vaćina, odnosno gradska vlast nije uvidela isto to.\nZašto se tolike godine ne raskida ugovor prečišćavanju vode, već se besomučno i nerezonski troše javna sredstva (narodne pare) kroz: subvencije, donacije, i pozajmice ne bi li se postrojenje osposobilo nije pitanje za nas već za gradsku vlast?\nVeoma je malo verovatno da će se za mandata ove vlasti doći do rešenja. Iskustvo nam govori da se ovakvi problemi rešavaju tako da interesi pojedinaca bliskih samom vrhu SNSa budu preči od interesa građana makar se radilo o osnovnim potrebama.


Advokati i Ministarstvo pravde konačno postigli dogovor › Made-in-Germany.rs\nPredstavnici Advokatske komore Srbije (AKS) i Ministarstva pravde potpisali su sporazum koji uključuje i već dogovorene izmene Zakona o notarima i pratećih zakona, kao i preporuku Komori da donese odluku o prekidu četvoromesečnog štrajka advokata.\nPrema postignutom dogovoru, advokati bi najranije mogli da počnu sa radom 19. januara, nakon zasedanja Skupštine AKS.\n– Sporazum je potpisan i stručni tim će na sastanku 10. januara saopštiti Upravnom odboru AKS da su se stekli uslovi za prestanak štrajka. Upravni odbor će to preporučiti Skupštini AKS na sednici 17. januara. Prenećemo i predlog Ministarstva pravde da Skupština AKS donese odluku o prestanku štrajka, jer imamo sporazum i obećanje da će dogovorene izmene zakona biti usvojene po hitnom postupku. To znači da bi advokati najranije mogli da počnu sa radom u ponedeljak, 19. januara – kaže advokat Dragoljub Đorđević, predsednik AKS, a prenosi „Blic“.\nOn je objasnio da je u dogovorima rešen problem sa porezima i notarima, a o eventualnom odustajanju od trećeg zahteva advokata da se smeni ministar pravde Nikola Selaković, odlučivaće Skupština AKS.\n– Apelovao bih na advokate da ozbiljno razmotre predlog stručnog tima AKS da se odmah prestane sa obustavom rada. Ovlašćen sam od strane Ministarstva da kažem da će dogovor biti sproveden u potpunosti. Ne postoji ni jedan razlog da već sutra advokati ne počnu sa radom – izjavio je pomoćnik ministra Čedomir Backović.\nStručni timovi Ministarstva i advokata ranije su se dogovorili da paušalni porez može biti najviše za 10 posto viši u odnosu na raniji period. Što se tiče spornog Zakona o javnim beležnicima, notari će kao i do sada imati pravo da satavljaju sve ugovore, ali će sada i advokati i građani to moći. Advokati i građani jedino neće moći da sastavljaju ugovore koji se tiču nesposobnih lica, osoba sa invaliditetom i lica na zakonskom izdržavanju kazne.\nNove tarife advokata i notara za sastavljanje ugovora biće javno objavljene. Notarima će se, u svakom slučaju, plaćati kontrolisanje i potpisivanje ugovora, jer će oni imati pravo da kontrolišu ugovore advokata i građana.\nOd MiG na 11/01/2015 / AKTUELNO / Ostavite komentar


NERMIN HADŽIFEJZOVIĆ – PREDSEDNIК U LU „VRHOVI“ SJENICA\nOd avgusta 2020. godine, na redovnim izborima u Lovačkom udruženju “Vrhovi“ u Sjenici, za novog predsednika izabran je Nermin Hadžifejzović, zbog samovoljnog povlačenja dugogodišnjeg predsednika Mensura Gičevića.\nU želji da ovo Lovačko udruženje nastavi sa dosadašnjom politikom rasta i prosperiteta, a pre svega lovišta „Caričin grad“, dotadašnji predsednik Mensur Gičević, se zahvalio svojim lovcima koji su ga sve ove godine podržavali i povukao sa sa te funkcije. Za svog naslednika predložio je Nermina Hadžifejzovića, koji je bio sve ove godine njegov zamenik. Taj predlog članstvo Lovačkog udruženja je rado prihvatilo pa je Nermin dobio apsolutnu podršku za predsednika udruženja .\nPodsetićemo da je udruženje od 2003. godine, dolaskom Menusra Gičevića i Nermina Hadžifejzovića, na čelo udruženja, ostvarilo značajne rezultate u oblasti lovstva.\nU lovačkoj javnosti i lovačkim krugovima poznata je izgradnja prelepog Lovačkog doma od 500 metara kratnih,zatim izgradnja hladnjače za privremeni smeštaj odstreljene divljači i opremanje lovačkog doma. Pored toga uvek je dobra organizacija lova na ovim prostorima a aktivnosti u lovištu su dovedene na mnogo veći i zavidan nivo .\nLovačko udruženje „Vrhovi“ Sjenica, koje gazduje lovištem „Caričin grad“ koje se prostire na celokupnoj teritoriji Opštine Sjenica, je veliko udruženje na površini 105.000 hektara, ali je malo po broju članova. Ipak u zadnjih deset godina zabeležen je trend rasta članova, tako da je od 200 domaćih članova u 2010. godini, povećan do preko 300 članova u 2020. godini, i u daljem je rastu .\nBrojno stanje divljači je u porastu, a povećana je i brojnost srneće divljačii, pa se razmišlja da ukoliko se ispuni optimalni fond krene sa odstrelom što bi bilo veoma interesantno za domaće lovce koji do sada nisu imali priliku da love srneću divljač u svom lovištu .\nVeoma aktivna saradnja je sa MPŠV -Upravom za šume, te je kroz razne projekte aplicirano po raznim osnovama, pa je tako Lovačko udruženje obezbeđivalo jedan deo sredstva iz tog fonda za izgradnju hladnjače, prihranu divljači, kupovinu terenskog vozila, i monitoring divljači kroz kamere i fotoklopke.\nU narednom peridu se planira veća izgradnja lovno tehničkih obejkata i veći udeo u prihrani divljači, kao i intezivnija kontrola lovišta i smanjenje predatora u lovištu, razvoj lovnog turizma kroz privlačenje inostranih lovaca na veoma atraktivan lov na vuka i grupnog lova na divlje svinje.


Kongres Svjetske unije primio BSCG u punopravno članstvo – Sandzak Vijesti\nKongres Svjetske unije…\nBiciklistički savez spreman da kandiduje i takmičare za OI, Foto: BSCG\nBiciklistički savez Crne Gore primljen je danas u punopravno članstvo Svjetske biciklističke unije – UCI i Evropske biciklističke unije – UEC. Na 189. Kongresu UCI, BSCG, osnovan 8. aprila 2019. godine, primljen je u punopravno članstvo krovne organizacije za biciklistički sport.\nKongres UCI je organizovan virtuelno sa delegatima iz 196 država sa svih kontinenata. Prijemom u UCI po automatizmu je BSCG primljen i u UEC, dok je početkom ove godine primljen i u Balkansku biciklističku uniju.\n“Prijemom u UCI omogućen je nastup takmičarima van granica Crne Gore, učešće BSCG u tijelima međunarodnih federacija, ali i izdavanje takmičarskih licenci UCI. Članstvom u UCI crnogorski biciklisti mogu se boriti za nastup na Olimpijskim igrama i Svjetskom prvenstvu, što će biti podstrek za razvoj, napredak i omasovljenje ovog sporta”, stoji u saopštenju Siniše Milidraga, člana UO BSCG.\nČlanovi BSCG su svih sedam zvanično registrovanih biciklističkih klubova u Crnoj Gori, BK „Džada“ iz Podgorice, BK „Perun“ iz Nikšića, BK „MFR Tempo“ iz Bijelog Polja, BK „Lovćen“ sa Cetinja, BK „Budva“, BK „Pljevlja“ i\nParabiciklistički klub „Flash“ iz Nikšića, sa ukupno preko 150\nThe post Kongres Svjetske unije primio BSCG u punopravno članstvo appeared first on SANDZAKLIVE.COM – Najuticajniji portal u Sandžaku..


Makron: Nikada ne bih stavio Evropu ispred zahteva Francuza - Sputnjik Srbija\n21:18 16 April 2021\n17:16 13.12.2018 Preuzmite kraći link\nFrancuski predsednik Emanuel Makron izjavio je danas da nikada ne bi stavio Evropu ispred zahteva francuskog naroda, a to je poručio nekoliko dana nakon što je najavio skupe mere da bi smirio proteste zbog povećanja poreza, ali koje će povećati budžetski deficit Francuske.\n„Nijedna zemlja ne može da napreduje ako ne sasluša legitimni gnev svog naroda, gnev koji se izražava svuda u Evropi“, rekao je Makron novinarima uoči početka samita EU u Briselu, prenosi Rojters.\nFrancuski predsednik je naglasio da u evropski projekat veruje, ali da ga nikada neće sprovoditi protiv težnji koje smatra legitimnim.\n„Smatram da se te dve stvari mogu pomiriti i to nastojimo da postignemo“, zaključio je Makron, prenosi Tanjug.\nSmanjenje poreza i druge mere koje je predložio kako bi umirio pokret „žutih prsluka“ verovatno će francuski budžetski deficit povećati do nivoa koji premašuje prag Evropske komisije od tri odsto BDP-a, ocenjuje britanska agencija.


Energetski efikasno i ekonomično grejanje u porodičnoj kući u Temerinu\nUgledna četvoročlana porodica iz Temerina rešila je da smanji svoje račune za grejanje i hlađenje porodične kuće, što će biti imperativ za sve veći broj porodica širom Srbije nakon značajnog poskupljenja energenata i struje koje se očekuje zbog energetske krize tokom 2022. godine. Zvanične najave otkrivaju da će to poskupljenje iznositi čak i do 70% u pojedinim zemljama Evrope. Iako se još ne zna koliko će iznositi poskupljenje u Srbiji tokom narednih meseci, nema sumnje da nas čeka burna jesen, a još burnija zima 2022/2023.\nZato se porodica poljoprivrednika iz Temerina prvo odlučila da renovira deo svoje kuće, a potom i da modernizuje grejanje u celoj kući ugradnjom energetski efikasnog grejanja. Ali na samom početku ključno pitanje za svaku porodicu glasi kako odabrati idealno grejanje za svoj dom. Zato pri izboru obavezno pročitajte Vodič za izbor grejanja koji će vam rešiti sve dileme, od toga da li trenutno trošite previše na račune, preko toga kako da izbegnete najčešće greške pri odabiru grejanja, pa sve do finalnog izbora sistema koji je idealan baš za karakteristike vašeg stana ili kuće.\nPorodica iz Temerina htela je efikasno, ekonomično i komforno grejanje kako bi dugoročno rešili ovo pitanje, baš kao što je to bio slučaj sa brojnim šampionima grejanja širom Srbije čiji su računi već tokom prve grejne sezone potvrdili da su sveobuhvatnom analizom odabrali zlatnu investiciju.\nDetaljna analiza grejnih sistema na tržištu vodila je do izbora premijum Viessmann toplotne pumpe Vitocal 200S koja je postala glavni izvor grejanja, hladjenja, ali i tople sanitarne vode u porodičnoj kući u Temerinu.\nZašto je odabrana baš Viessmann Vitocal 200S toplotna pumpa?\nZato što je pouzdana toplotna pumpa koju dobijate po povoljnoj ceni\nZato što je montaža spoljašnje jedinice vrlo fleksibilna (stabilna, zidna)\nZato što je odlikuje reverzibilan rad za grejanje i hlađenje\nZato što je optimizovana za upotrebu sopstveno proizvedene struje\nZato što godinama i decenijama štedi za vas\nKuća se tako sada greje i hladi kombinacijom podnog grejanja i ventilokonvektora i spremno dočekuje i topla leta i hladne zime koje nam predstoje.\nUkoliko ste i vi spremni da konačno rešite sve probleme sa grejanjem i hlađenjem u svom domu ugledate se na porodicu iz Temerina i pogledajte spisak Viessmann partnera u vašoj blizini.


Tenis: Korkunov i Obradović nose ITF trofeje sa Zlatibora - OGLASNA TABLA - INFO\n28 септембра, 2020 015\nNa teniskom turniru ITF serije za učesnike do 18 godina održanom na terenima kluba Zlatibor Springs na Rudinama pobedili su Rus Mihail Korkunov i Andrea Obradović iz Srbije.\nTokom prethodne nedelje na Zlatiboru je održano četvrto ovogodišnje takmičenje ITF serije za juniore u Srbiji na kom je učestvovalo oko 100 tenisera i teniserki iz zemlje i inostranstva.\nU muškoj konkurenciji trijumfovao je Mihail Korkunov iz Rusije, koji je osvojio prvi trofej u juniorskoj karijeri. Šesnaestogodišnji Rus već nekoliko meseci trenira u Beogradu, a u finalu je savladao klupskog kolegu Veljka Krstića sa 6:1, 6:2.\nŽensko finale je bilo znatno neizvesnije jer je Andrea Obradović pobedila Ivu Šepu sa 7:6, 6:1 nakon što je napravila prekret spasivši dve meč lopte pri rezultatu 5:3 u prvom setu. Šesnaestogodišnja teniserka iz Beograda je do titule stigla bez izgubljenog seta. Šepa je osim osvojenog drugog mesta došla i do titule u ženskom dublu sa Emilijom Zdravković, dok su kod muškaraca slavili Dušan Milanović i Dražen Petrović.\nU teniskoj sezoni opterećenoj pandemijom korona virusa, turniri su počeli da se održavaju, ali sa zaštitnim merana. Na finalu Zlatibor opena nije bilo dozvoljeno prisustvo publike, a uz igrače su mogli biti samo trener ili roditelj. Učesnici su pohvalili domaćinstvo i organizaciju kluba Zlatibor Springs, a jedini problem predstavljalo je hladnije vreme u završnici turnira.


Jahorina dobija gondolu vredu 8 miliona evra - News - Turistički svet\nJahorina dobija gondolu vredu 8 miliona evra\nGondola, vredna oko 8 miliona evra biće do 1. decembra izgrađena na Jahorini, čime će olimpijska planina dobiti još jednu turističku atrakciju, saopštio je Olimpijski centar Jahorina.\nDirektor Olimpijskog centra Dejan Ljevnaić i direktor kompanije “Leitner” Martin Leitner potpisali su ugovor o izgradnji gondole, posle javne nabavke za izgradnju gondole koja je sprovedena u prethodom periodu, prenosi Klix.ba.\n- Ovo je još jedan veliki projekat za Olimpijski centar Jahorina, lokalnu zajednicu ali i celu Republiku Srpsku. Izgradnjom gondole, čija je trasa duga oko jedan kilometar, povezivaće se parking kod Vučijeg mosta i vezni puta 1 (Ogorjelica – Poljice) što će dovesti do veće iskorišćenosti turističkog potencijala planine - navodi se u saopštenju.\nDodaje se da će gondola imati brzinu od pet do šest metara u sekundi svakog sata, što će putovanje u trajanju od 3 minute učiniti nezaboravnim užitkom u razgledanju prirodnih lepota Jahorine. U planu je da žičara bude opremljena modernim kabinama koje mogu da prime 10 ljudi, što će omogućiti da svakog sata bude prevezeno više od 2.700 skijaša, bordera i ostalih ljubitelja planine.\nDejan Ljevnaić je istakao da će se izgradnjom gondole eliminisati gužve skijaša u zimskoj turističkoj sezoni, da će se rasteretiti centralne staze na planini i da će raditi u ekstremnim uslovima kada su veliki vetrovi i magla.\n- Gondola će raditi kada druge instalacije ne mogu, što nam je bio jedan od osnovnih preduslova za izgradnju i vodilja kada se ova investicija planirala. Uskoro krećemo u radove čiji završetak planiramo do 1. decembra 2019. godine, nakon toga planina će biti bogatija za još jednu zimsku ali i letnju turističku atrakciju i sa njom Jahorina više neće biti ista - istakao je Ljevnaić.


Medalje za Ralju Intergalaktik - Basket 3x3 Srbija\nPočetna Vesti Izveštaji Medalje za Ralju Intergalaktik\nBeogradska ekipa Ralja Intergalaktik osvojila je dve medalje na međunarodnim turnirima u basketu 3×3. Najpre je u Češkom gradu Louny došla do prvog mesta i zlatne medalje, da bi se samo nekoliko dana kasnije u Holandiji okitila srebrnom medaljom.\nSrpski igrači su u Češkoj zabeležili šest pobeda. U prvom meču bili su bolji od domaće ekipe Filayy rezultatom 21:14, zatim Grit & Grind (16:14). Najubedljiviju pobedu zabeležili su u trećem kolu, nad ekipom Calvados Kalisz koju su savladali rezultatom 21:0. U narednoj rundi bili su bolji od tima Čistiaci Prostrideok sa 21:9, a zatim i Sokolici sa 21:15.\nU finalnom meču Beograđani su savladali Dirty Sooking sa 21:9 i došli do prvog ovosezonskog trofeja.\nU Holandskom gradu Hagu, srpski basketaši nisu uspeli da ponove ovaj uspeh, jer su u finalu izgubili od ekipe Ghetto Basket rezultatom 21:16. Pre toga, bili su bolji od ekipe Planet Cash Team (21:15), Amsterdama (22:17), a u pretposlednjem duelu slavili su protiv Apollo Amsterdama sa 17:16.\nEkipa je nastupila u sastavu: Vaske Aleksić, Marko Stojanović, Nebojša Kilijan i Petar Perunović, te su momci tako najavili uspešnu sezonu.


Što pre rešiti problem Kampa u Žitkovcu\n“Znam sigurno da je kod mnogo dece utvrdjeno da imaju izuzetno visok nivo olova u krvi, to je opasna situacija za zivot, neki od njih su hospitalizovani u Beogradu. Situacija zahteva hitno reagovanje”, kaze Novicki, i dodaje kako ne vidi da se preduzima neki ozbiljan korak u tom pravcu. On istice kako Romi imaju pravo da se vrate svojim kucama.\n“Ovi Romi imaju pravo da se vrate svojim kucama. Romsko naselje u Mitrovici, koliko znam je najstraije romsko naselje na Balkanu i ako oni zeel da se vrate neko treba da stvori uslove za povratak”, kaze Novicki dodajuci da to treba da urade zvanicnici Mitrovice.\nPredsednik opstine Mitrovica Faruk Spahija je za nas program izjavio da je do sada bilo dosta projekata za povratak Roma, ali je prepreka tome bio nedostatak fondova ali i nespremnost medjunarodnih zvanicnika da zbog, kako kaze Spahija, bezbednosnih razloga dozvole renoviranje romskog naselju pored reke Ibar.\nOn izrazava nadu da ce se tokom ove godine za oko 100 porodica omoguciti odlazak iz kampa.\n“Ali i to zavisi od donacija koje obuhvataju iznos od 2,5 miliona evra”.\nIstovremeno zvanicnici UNMIK-a kazu kako rade na izradi jednog plana za resavanje problema kampa u Zitkovcu.\n”Glavni ucesnici ovog procesa rade na finalizaciji jednog plana koji ce biti okrenut zdrastvenim problemima, dok se u medjuvremenu ne nadje jedno dugorocno resenje za ovaj problem”, kaze glasnogovornik UNMIK-a Neeraj Singh ne dajuci detalja o cemu se konkretno radi.\nOmbudsman Kosova Novicki istice da posto se kamp nalazi na severu Kosova, gde institucije Kosova nemaju pristupa najveci teret za resavanje ovog pitanja pada na medjunarodnu admnistraciju na Kosovu.\nU Misiji Visokog komesarijata za izbeglice u Pristini kazu kako nemaju tacan broj onih koji su zbog trovanja olovom preminuli ili bolesni. Medjutim, UNHCR ocenjuje da je kampu vrlo losa zdrastvena situacija.


- Predložio sam Bobu da koncert posveti svim migrantima na zapadno - balkanskoj ruti a da se prikupljenim novcem obnove porušeni domovi migranata a da radni naslov te humanitarne akcije bude "Home sweet Home". Gradsko polje u Niškoj tvrđavi bilo bi idealno mesto koje može da primi 100 000 posetilaca a sam Niš nalazi se na glavnoj raskrsnici migrantskih puteva, a poseduje adekvatan aerodrom. Srbija, Makedonija, Albanija, Crna Gora i Bosna i Hercegovina su najviše opterećene prihvatom izbeglica, ali ništa manje problema nemaju ni Grčka, Bugarska i Rumunija pa i Hrvatska i Mađarska - ispričao je Blagojević.\nUsna harmonika Boba Geldofa\n- Obojica smo se saglasili da siromašne zemlje Zapadnog Balkana podnose najveći teret migrantske krize a da najveći benefit krize imaju najrazvijenije evropske zemlje koje dolaze do jeftine radne snage kojoj pripadaju najteži poslovi, često nedostojni njihovog obrazovanja. Bob je rekao da takva ideja zahteva dobru pripremu i jedinstvo svih zemalja na zapadno balkanskoj ruti ali da nije moguće obezbediti donatore , muzičare, regulisati televizijska prava i sve organizovati do 13. jula 2020 - izjavio je direktor Nišvila Ivan Blagojević.


Do znanja za pravilan odgoj dece kroz "Školu bezbednog roditeljstva" - YU ECO RTV\nInfo blok 14.08.2020.\nNaslovna / Društvo / Do znanja za pravilan odgoj dece kroz „Školu bezbednog roditeljstva“\nDo znanja za pravilan odgoj dece kroz „Školu bezbednog roditeljstva“\nGoran januar 25, 2017\tDruštvo Napiši komentar 80 Pregledi\nNa Otvorenom univerzitu sinoć je održan prvi čas u okviru „Škole bezbednog roditeljstva dr Zorana“. Škola će kroz pet susreta obuhvatiti sve teme koje zanimaju roditelje, od rođenja deteta do punoletstva. Među predavačima će biti eminentni stručnjaci iz oblasti pedijatrije, ginekologije, fizikalne medicine, psihologije, defektologije i pedagogije.\nNa osnovu dugogodišnjeg rada sa decom, pedijatar dr Zoran Vujnović iz Beograda došao je na ideju da oformi „Školu bezbednog roditeljstva“, jer je primetio da se već postojeće škole bave isključivo prenatalnim periodom, te da roditeljima nedostaju znanja za pravilan odgoj dece i u kasnijem uzrastu.\nSubotica je jedan od pet gradova u našoj zemlji u kojima će kroz deset predavanja do maja biti obuhvaćene sve teme koje zanimaju roditelje. Takva ideja je i ranije postojala među patronažnim sestrama koje vode Školu za trudnice pri Domu zdravlja, ali nisu naišle na zainteresovanost ostalih stručnjaka da podrže ovakvu ideju.\nŠkola roditeljstva je besplatna, a susreti u Subotici će biti organizovani svakog drugog utorka na Otvorenom univerzitetu, sa početkom od 17 časova. U okviru svakog susreta biće održana po dva predavanja.\nDo znanja za pravilan odgoj dece kroz "Školu bezbednog roditeljstva"\t2017-01-25\nTagoviDo znanja za pravilan odgoj dece kroz "Školu bezbednog roditeljstva"\nPrethodna Problem sa manjkom kvalifikovane radne snage\nSledeća YuEco popodne Mirjana Stevanovic 25.01.2017.\nPosle prekida od mesec dana obnavlja se postupak vantelesne oplodnje o trošku države za parove …


Borsko kulturno leto: MLADI U CENTRU PAŽNJE | Radio Magnum 103 MHz\nHome / Bor / Borsko kulturno leto: MLADI U CENTRU PAŽNJE\nI ovog leta Bor nudi mladima niz kulturnih sadržaja i manifestacija na koje je ulaz slobodan, a organizatori Borskog kulturnog leta najavljuju i brojne koncerte mladih lokaknih bendova.\nBorsko kulturno leto, tradicionalna manifestacija koja traje već 17 godina, počela je pre dva dana i trajaće do 29. avgusta.\n„Mogu da kažem da smo ove godine gotovo sve programske sadržaje bukvalno fokusirali na decu i mlade. Trudimo se svake godine da program bude raznovrstan, da budu zadovoljena različita interesovanja, ali ove godine je zaista naš program posebno posvećen deci i mladima“, ističe Simonida Gavrić iz borske Ustanove Centar za kulturu i dodaje:\n„Programi će se odvijati utorkom, sredom i četvrtkom. Dva puta nedeljno najmlađi Borani, odnosno naši mališani, će biti u prilici da gledaju pozorišne predstave za decu na otvorenom, a ove godine angažovali smo i veliki broj mladih bendova, neke tek osnovane i one koji već imaju nekoliko godina iskustva iza sebe, i oni će imati zaista sjajnu priliku da, kada je lepo vreme, na otvorenom pokažu ono što znaju i umeju, što će svakako za njihov opstanak i dalji rad biti jedna dobra satisfakcija“.\nU okviru Borskog kulturnog leta biće i ove godine održan Međunarodni festival folklora „Zlatno kolo“.\n„Ovaj festival uvek se održava krajem avgusta i on je osmišljen tako da se uključi što veći broj mladih ljudi. Dolaze nam najčešće grupe iz inostranstva i tu se grade lepa prijateljstva koja traju zauvek“, navodi Simonida Gavrić.\nZa razliku od mnogih drugih gradova u Srbiji, u borskom bioskopu redovne su projekcije, pa mladi mogu uživati i u najnovijim filmskim ostvarenjima.\nNaravno, tokom celog dana može se uskočiti u bazen, a ko poželi mini beg od grada, opuštanje je moguće na Borskom jezeru, ali i u Brestovačkoj banji, Lazarevoj pećini, na Crnom vrhu, Stolu, Deli Jovanu…


Udruživanje svih snaga: Sprema se platforma za očuvanje srpskog korpusa u okruženju! – Borba\nUdruživanje svih snaga: Sprema se platforma za očuvanje srpskog korpusa u okruženju!\nDržavni vrh Srbije sprema platformu za očuvanje srpskog pitanja u regionu, otkriva Borba. U tom frontu naći će se srpske stranke i lideri iz Republike Srpske, Crne Gore i Makedonije. Cilj te platforme biće očuvanje srpskog nacionalnog interesa, kulture i jezika u tim zemljama.\nTo pitanje, neće biti otvoreno u narednih par mjeseci, jer je trenutno nestabilna politička situacija u svim zemljama okruženja.\n“Jasno je da Zapad rukovodi skoro svim procesima na ovom području i da njima svakako nije interes homogenizacije srpskog korpusa u okruženju. Tačnije, sve što rade, ima za cilj slabljenje tog korpusa. Zato je neophodno srpsko jedinstvo po tom pitanju”, saznaje Borba.\nNaravno, na toj platformi se radi i ona neće narušiti započete procese koji se odvijaju.\n“Cilj je da srpska zajednica u svim zemljama okruženja spremno dočeka sve ono što slijedi, a ne da se preko njihovim leđa odvijaju svi procesi, a da na kraju, srpska zajednica bude gurnuta na margine političkih dešavanja”, otkriva za naš portal visokopozicionirani srpski državnik.\nOd sjutra: Eurosuper i eurodizel skuplji šest centi\nDačić: Podgorica da ne zatvara oči pred stvaranjem “Velike Albanije”


Početak/Ekonomija/Kreću radovi na niškom aerodoromu – Početkom septembra tender za dogradnju terminalne zgrade u vazdušnoj luci Konstantin Veliki\nProjektovani izgled nove terminalne zgrade; Foto: Aerodromi Srbije/ (Bauprojekt)\nAerodromi Srbije u fazi su izrade projektno-tehničke dokumentacije za izgradnju nove i adaptaciju postojeće terminalne zgrade aerodroma Konstantin Veliki u Nišu, a tender za izvođenje radova trebalo bi da bude raspisan 1. septembra, najavio je portal ekapija.com.\n„Izgradnja nove terminalne zgrade i adaptacija postojeće obezbediće komfornije uslove za prihvat i otpremu putnika, kao i njihov brži i lakši protok sa što kraćim zadržavanjem na punktovima za bezbedonosni prelged i pasošku kontorlu. Nova terminalna zgrada će svakako uticati i na kvalitet provedenog vremena u periodu čekanja na ukracavanje u avion, kao i vreme provedeno nakon izkrcavanja iz aviona do samo izlaska iz zgrade. Našim putnicima će sem komfora biti obezbeđeni dodatni komercijalni i uslužni sadržaji kakvi su prisutni na modernim aerodormima“, rekli su ranije iz Aerodroma Srbije.\nAerodrom Konstantin Veliki Aerodrom Niš Aerodromi Srbije Terminalna zgrada


Vladajuće stranke u Srbiji usaglasile se da bivši načelnik VMA bude kandidat za ministra odbrane SCG\nNije prvi put da se Stankoviću namenjuje "vruć krompir". Kad vidite šta je sve radio za državu, jasno je zašto se Koštunica setio njega. On nije voljan da prihvati funkciju, ali znam da je u velikoj moralnoj dilemi. Vlast u Srbiji nema drugog kandidata, a pred tim argumentom prihvatiće i novi teret, kaže Stankovićev prijatelj\nBEOGRAD- Čak i ako zvanična Podgorica prihvati general-majora Zorana Stankovića, bivšeg načelnika VMA kao kandidata za ministra odbrane Srbije i Crne Gore, njegov odgovor na ponudu može biti negativan! Stanković je ovo juče izjavio za Glas odmah posle objavljivanja vesti iz Vlade Srbije da je premijer Vojislav Koštunica završio konsultacije unutar vladajuće koalicije, u kojima je postignuta saglasnost oko predloga da on bude kandidat Srbije za mesto ministra odbrane SCG.\nNa pitanje Glasa da li to znači da je prihvatio predlog premijera za funkciju u Savetu ministara, on kaže:\n- Ne. Dogovorili smo se da premijer obavi sve razgovore u koaliciji i sa predsednikom Svetozarom Marovićem i da tek posle toga ponovo razgovaramo.\nVuk Drašković, predsednik SPO-a nije se juče usaglasio sa predlogom premijera Koštunice da Zoran Stanković bude kandidat Srbije za ministra odbrane.\n- Drašković je predložio da premijeri Srbije i Crne Gore Koštunica i Milo Đukanović prvo treba da se usaglase oko kriterijuma za izbor kandidata, pa da po tome izaberu pravu osobu - prenela nam je Aleksandra Kojić portparol SPO-a.\nUpitan da li će, ukoliko se i crnogorska strana usaglasi sa predlogom Vlade Srbije, lakše "prelomiti", Stanković je odgovorio:\n- I ako crnogorska strana bude saglasna, moj odgovor može da bude "ne."\nOn je dodao da juče nije razgovarao s premijerom i ponovio razloge zašto ne bi prihvatio dužnost ministra.\nIzvor Glasa, blizak Stankoviću, koji je želeo da ostane anoniman, navodi da generalu smeta politizacija oko izbora za ministra odbrane i da su pojedine stranke posebno aktivne od kada se on pominje kao kandidat.\n- O generalu svašta sad pričaju, a znaju da je čestit čovek. Ovo nije prvi put da se dešava da se njemu namenjuje "vruć krompir". Kad vidite šta je sve radio za državu, svima je jasno zašto se Koštunica setio njega, kao čoveka koji može da se uhvati u koštac s korupcijom u Vojsci. On kaže da nije voljan da prihvati funkciju, ali znam da je u velikoj moralnoj dilemi. Vlast u Srbiji nema drugog kandidata, a pred tim argumentom prihvatiće i novi teret - poverio nam je Stankovićev prijatelj.\nPortparol DSS-a Andreja Mladenović izjavio je da se DSS nada da će bivši načelnik VMA Zoran Stanković prihvatiti mesto ministra odbrane SCG.\n- Novi ministar odbrane biće izabran na osnovu tri principa: borbe protiv korupcije, reforme u VSCG i saradnje sa Haškim sudom. Zoran Stanković ispunjava te kriterijume i nadamo se da će on biti izabran- rekao je Mladenović.


Trezor (Trezor) - Serije - mojtv.net\nIstoriografija Televizije Beograd\nTrezor jedna od delatnosti Redakcije za istoriografiju Televizije Beograd koja radi na prikupljanju, sistematizaciji, arhiviranju i plasiranju građe za istoriju Televizije Beograd-RTS i pripremi Muzeja televizije.\nTrezor pažljivo okuplja arhivske emisije oko tematskih celina, a posebnom opremom predstavlja nov autorski, kritički pristup odabranoj temi, žanru ili samom mediju.\nNova oprema podrazumeva potpunu informaciju o emisiji i autorima, komentare i svedočenje učesnika, ocene i analize eksperata iz oblasti medija, delimičnu rekonstrukciju nesačuvanih emisija ili serija.\nSpecijali Trezora pokazuju kako se pravi televizijski program, koji tehnički i programski sektori učestvuju u pripremi i realizaciji emisije, koliko rezultat emisije zavisi od dobro usaglašenog timskog rada. Trezor jedna od delatnosti Redakcije za istoriografiju Televizije Beograd koja radi na prikupljanju, sistematizaciji, arhiviranju i plasiranju građe za istoriju Televizije Beograd-RTS i pripremi Muzeja televizije.


FSV u akciji popularizacije ženskog fudbala - Sremski sport\nFSV u akciji popularizacije ženskog fudbala\nOd admin on\t 18/11/2015 Udarne vesti, Ženski fudbal\nU petak 13. novembra 2015. godine održan je sastanak klubova sa teritorije Fudbalskog saveza Vojvodine koji se takmiče u Drugoj ligi za žene grupa „Sever“ i u Razvojnoj ligi mlađih kategorija Srbije za žene „Sever“.\nSastanku je pored predstavnika skoro svih klubova prisustvovao i generalni sekretar Fudbalskog saveza Vojvodine Uroš Milojković, kao i član Komisije za ženski fudbal FSV Danijela Stojiljković Savić.\nSvim klubovima je uručeno po pet fudbalskih lopti kao poklon Fudbalskog saveza Vojvodine.\nTom prilikom generalni sekretar FSV Uroš Milojković se prisutnim predstavnicima klubova zahvalio na prisustvu i pohvalio rad klubova kao i takmičenje u jesenjem delu prvenstva takmičarske 2015./16. sezone. Naglasio je da će FSV težiti da unapredi, i ženski fudbal u Vojvodini podigne na mnogo viši nivo, a da ovim skromnim poklonom želi da ukaže klubovima da smo tu svi zarad jednog istog cilja, a to je da udruženim snagama promovišemo i unapredimo ženski fudbal kako bi bio popularniji, ne samo na teritoriji Vojvodine već i šire.\nU nastavku je usledio dogovor klubova oko takmičenja „Futsal 4+1“ koje će početi 28./29. novembra 2015. godine u sklopu redovnih aktivnosti i po kalendaru Komisije za ženski fudbal Izvršnog odbora FSV.


Advokati, koji su bili obučeni u crno, živahno su ćaskali među sobom dok su šetali od Vrhovnog apelacionog suda do sedišta lokalne vlade, prenosi Rojters.\nDenis Kvok, advokat koji je organizovao marš, rekao je da je učestvuje 3.000-4.000 advokata, što je oko četvrtine registrovanih pravnika.\n- Želim da uradim sve što mogu kako bi vlada u Hongkongu bila prisiljena da se povuče... Zapanjen sam što su izašli sa ovakvim planom. Čak i ako nismo direktno izloženi, znamo bolje nego bilo ko drugi koliko je užasan sistem krivičnog pravosuđa preko granice - nema otvorenog, pravednog suđenja, ne možete uvek čak i dobiti advokata. To je tortura - rekao je agenciji jedan od kineskih advokata s prebivalištem u Hongkongu.\nPredložene izmene predviđaju ekstradicije od slučaja do slučaja drugim zemljama, uključujući i kontinentalnu Kinu, pored 20 država s kojim Hongkong već ima ovakve ugovore.\n"Zakon se može lako pretvoriti u uvredljiv i stalni mehanizam za izručenje ljudi iz Hongkonga", poručili su iz udruženja pravnika. Predlog zakona, koji su zvaničnici odbili da povuku, izazvao je rastuću ogorčenost u poslovnim, diplomatskim i pravnim krugovima zajednice koje su izrazile bojazan da bi njime mogla biti narušena autonomija pravnog sistema Hongkonga.\n- To je predlog ili skup predloga koji zadaje užasan udarac vladavini prava, stabilnosti i bezbednosti Hongkonga, kao i njegovoj poziciji velikog međunarodnog trgovačkog centra - poručio je poslednji britanski guverner Kris Paten, komentarišući predloženi zakon.\nPredsednica vlade Hongkonga Keri Lam pokušala je brani predlog tvrdeći da je jime predviđena adekvatna zaštita, ali nekoliko viših sudija je izrazilo svoju zabrinutost zbog spornog zakona.\nNa kraju marša advokati su stajali pred zgradom vlade Hongkonga, visoko uzdignutih glava posmatrali su zgradu tri minuta u tišini, a zatim se mirno razišli, navodi Rojters. Hongkong ima odvojeni pravni sistem od matične Kine kao zvanično "jedne zemlje sa dva sistema". Peking je 1997. godine vratio kontrolu nad Hong Kongom, koji je bio britanska kolonija, garantujući ovoj teritoriji "veću autonomiju", osim u pitanjima spoljne politike i odbrane.


Pored njega u ekipi su se još istakli Senad Ćandić, Haris Jašarević i Faris Džampo. Na putu ka finalu KK Kengur je pobjedio mađarsku ekipu ZTE Zalaegersceg 59:39 i ABC Zadar 78:49. Prije finalne utakmice mladići su imali priliku upoznati reprezentativca i igrača Zadra Jusufa Nurkića.\nU finalnoj utakmici ekipa Kengura je bila ravnopravan protivnik do dvije minute prije kraja utakmice kada je igrač Zadra Toni Jelenković (najbolji igrač i pobjednik u takmičenju šutiranja trica) pogodio dvije vezane trojke. Za ekipu KK Kengura ova osvojena medalja predstavlja veliki uspjeh, jer su je osvojili u jakoj konkurenciji. Treće mjesto je osvojila ekipa ABC Basket Tuzla, koja je u finalu pružala veliku podršku kadetima KK Kengura, koji su tu podršku uzvratili Tuzlacima na utakmici za 3. mjesto.\nJoš treba istači da KK Kengur se sa turnira u sjećanje na Krešimira Ćosića već četvrtu godinu zaredom vraća sa medaljom. Donosimo vam galeriju slika sa turnira u Zadru:\nViše iz kategorije: « Zeničani najbolji na Zlatiboru Liga za prvaka:Čelikov raspored »


Vreme 1529 - Ekonomija u regionu: Isto kao i kod komsije\nPREDSTAVLJANJE MERA: Predsednik Privredne komore Srbije M. Čadež i ministar finansija S. Mali\nAko uporedimo mere koje su neke zemlje u okruženju donele kao pomoć privredi u borbi protiv pandemije sa onima koje je donela Srbija, vidimo da je reč uglavnom o vrlo sličnim potezima\nU osnovi sve balkanske države su pokrenule ili najavile smanjivanje referentne kamatne stope, osnivanje raznih fondova za likvidnost firmama, plaćanje minimalnih zarada ugroženim radnicima, odlaganje plaćanja poreza i doprinosa…\nJedino je Severna Makedonija donela i pomoć za nezaposlene i one koji rade "na sivo", a Srbija je jedina među posmatranim zemljama koja će dati pomoć od 100 evra svakom punoletnom građaninu.\nU Srbiji je prva reagovala Narodna banka Srbije, smanjivši referentnu kamatnu stopu i uvodeći moratorijum na plaćanje kredita od 90 dana, a bankama je zabranjeno da koriste meru izvršenja kako bi naplatile dugovanja. Potom su odložena plaćanja poreza za fizička i pravna lica, bez kamate. Poslednjeg dana marta je najavljena ekonomska pomoć od 5,1 milijardi evra – plaćanje doprinosa je odloženo za 2021. godinu, zaposlenim kod preduzetnika i u mikro, malim i srednjim preduzećima biće tokom tri meseca plaćan minimalac (oko 250 evra) tek od maja, dok je radnicima u velikim preduzećima predviđeno plaćanje polovine minimalca.\nTakođe, preko garancije Fonda za razvoj i komercijalnih banaka predviđena su sredstva za povećanje likvidnosti preduzetnika, mikro, malih i srednjih preduzeća i poljoprivrednika. Uslov za pomoć privrednicima jeste da nisu otpustili više od 10 odsto zaposlenih i da nisu zamrznuli svoje aktivnosti pre 15. marta, a najavljeno je i davanje po 100 evra svakom punoletnom građaninu.\nSredinom marta je vlada izašla sa prvim merama, u ukupnom iznosu od 30 milijardi kuna (blizu četiri milijarde evra). Među njima je bila mera pomoći za one koje pružaju usluge smeštaja, pripreme i usluživanja hrane i pića, prerađivačku industriju, kao i sve one koji su morali da obustave poslovanje zbog uvođenja vanrednih mera. Pomoć je bila 3250 kuna po radniku (430 evra) i nije važila za kompanije gde je udeo države u vlasništvu najmanje 25 odsto. Treba napomenuti da su mere bile takve da se pomoć isplaćuje od početka marta, odnosno retroaktivno. Potom, početkom aprila, ova pomoć je za april i maj podignuta na 4000 kuna neto (530 evra), s tim što se država obavezala da plati i doprinose na ovaj iznos, zarad očuvanja radnih mesta.\nFirme kojima je rad onemogućen ili znatno otežan, odnosno, imale su pad prihoda veći od 50 odsto, oslobođene su poreskih obaveza za april, maj i jun (uz uslov da imaju prihode manje od milion evra – kako je rekao premijer Plenković, reč je o "92 ili 93 odsto svih hrvatskih firmi"). Za one koje su imale pad prihoda 20-50 odsto odložena je obaveza, koju će moći da plaćaju na 24 meseca bez kamate.\nPrivrednicima je omogućeno da plate PDV nakon što se naplate izdati računi.\nTakođe, uveden je tromesečni moratorijum na obaveze prema bankama, koje neće moći da primenjuju prinudnu naplatu u tom periodu.\nPlanirana je pomoć privredi u iznosu od 2,3 milijarde evra. Bugarska vlada će tri meseca plaćati 60 odsto zarada zaposlenih u firmama koje su privremeno morale da budu zatvorene, dok bi poslodavac trebalo da pokrije ostalih 40 odsto. Ujedno, vlada je upumpala kapital u Bugarsku razvojnu banku, kako bi imala dovoljno garancija za povoljne kredite firmama – u ovu namenu predviđeno je oko 1,3 milijarde evra.\nTakođe, bugarska vlada će pozajmiti do 760 evra svim radnicima koji su na neplaćenom odsustvu zbog vanrednog stanja, a plaćanja poreza su odložena za kraj juna, dok moratorijum za plaćanje bankama može biti i do šest meseci, ali ne kasnije od kraja 2020. godine. Ujedno, prema MMF-u, povećana je likvidnost bankarskog sistema tako što je smanjena inostrana izloženost komercijalnih banaka.\nU oba entiteta su osnovani garantni fondovi za pomoć privredi, kao što su i odobreni moratorijumi na plaćanje kredita od tri meseca. Republika Srpska će pokriti doprinose za oko 40.000 radnika koji su zaposleni u "zatvorenim" sektorima, a platiće i minimalne zarade za te radnike u aprilu. Slično je i u Federaciji BiH. Za fizička lica i firme pogođene zarazom važiće šestomesečni bankarski moratorijum, a bankama je zabranjeno da isplaćuju dividende i bonuse.\nRazvojna banka Severne Makedonije izdvaja između tri i 30 hiljada evra beskamatnog kredita mikro, malim i srednjim preduzećima (ukupno oko šest miliona evra). Planirano je davanje minimalne zarade (235 evra) za radnike u ugroženim kompanijama, kao i subvencije za doprinose, a centralna banka je smanjila referentnu kamatnu stopu. Uslov je da firma ne isplaćuje dividende, ima umanjenje prihoda od bar 30 odsto i zadrži isti broj radnika do jula 2020. Najpogođenije grane privrede (ugostiteljstvo, turizam, transport) biće oslobođene poreza za period april-jun, a trebalo bi da u aprilu i maju po 114 evra dobiju svi nezaposleni i oni koji su radili u sivoj ekonomiji.\nUveden je moratorijum od 90 dana na plaćanje kredita, a na isti period je odloženo plaćanje poreza i doprinosa. Osnovan je kreditni fond za likvidnost koji bi zainteresovanim kompanijama, nevezano od veličine, davao do 1,5 miliona evra po kamatnoj stopi od 1,5 odsto i grejs periodom od dve godine.


Respiratori /Zaključci Komisije za sigurnost: Smijeniti Solaka, FUCZ pripojiti MUP-u / Radio Sarajevo\n22. 05. 2020. u 13:32:00 B. T.\nKomisija za sigurnost Predstavničkog doma Parlamenta Federacije BiH na današnjoj sjednici, nakon razmatranja dodatnih materijala pristiglih iz Vlade FBiH, Federalne uprave civilne zaštite i Federalnog pravobranilaštva, donijela je 12 zaključaka o spornoj nabavci respiratoraposredstvom firme FH Srebrena malina.\nKomisija konstatuje da rad FUCZ-a nije u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća..\nKomisija je utvrdila da je FUCZ stvorila obligacioni odnos "FH Srebrena malina" u trenutku kada su imali informaciju da to društvo nema odobrenja za promet medicinskih sredstava.\nKomisija smatra da se FUCZ nije ponašao kao dobar privrednik u skladu sa Zakonom o obligacionim odnosima\nKomisija smatra da FUCZ nije provjerila profesionalnu sposobnost "FH Srebrena malina" prije sklapanja ugovora od 10,5 miliona KM za nabavku respiratora.\nUzimajući u obzir da se radi o avansnom plaćanju kupoprodajnog ugovora Komisija smatra da je FUCZ propustila osigurati adekvatnu garanciju da će "FH Srebrena malina" ispoštovati obaveze.\nTemeljem dostupnih informacija i obzirom da je više od 30 dana proteklo od ugovorom definisanog roka za dostavljanje respiratora, a obzirom da ne postoji anex ugovora kojim bi bio produžen rok za isporuku, Komisija za sigurnost predlaže Predstavničkom domu Parlamenta FBiH da traži od Vlade FBiH da u skladu sa Zakonom o obligacionim odnosima hitno ispita mogućnost raskida ugovora koji je potpisan sa "FH Srebrena malina".\nKako je novinarima prenio Damir Mašić, predsjednik Komisije, s obzirom da je sjednica Predstavničkog doma Parlamenta FBiH zakazana za 28 maj i da će se na njoj tretirati informacija o radu Vlade u periodu stanja nesreće, dobar dio zaključaka se odnosi na Predstavnički dom i prijedlog šta treba da uradi, odnosno sugerira ostalim insitucijama.\nOn je podcrtao da članovi Komsije smatraju da Vlada nije uradila adekvatnu kontrolu rada Civilne zaštite.\nGovoreći o šturim odgovorima koje je Komisija dobila od FUCZ, Mašić je rekao da su oni nekorektni, u najmanju ruku neozbiljni, jer praktično, članovi Komisije nisu dobili konkretan odgovor skoro ni na jedno pitanje.\n"Odgovore nam je pisala Sanita Alagić, onda vam je sve jasno", konstatirao je Mašić.\nObjašnjavajući zaključak prema kojem bi se Civilna zaštita trebala prenijeti iz ingerencije Vlade u ingerenciju MUP-a, Mašić je kazao bi domaćinski nadzor i poslovanje, u tom slučaju bili daleko veći. Kako je objasnio, takva praksa je u mnogim zemljama.\nUpitan da li su članovi Komisije utvrdili ko je utvrdio specifikaciju respiratora, Mašić je kazao da u odgovorima koje su dobili iz FUCZ, maltene stoji da te specifikcije niko nije radio, da su oni "samo dobili izraz potrebe nabavke respiratora od Federalnog zavoda za javno zdravstvo".\nTagovi: Damir Mašić respiratori Parlament FBiH Komisija za sigurnost\nAfere / Na ova pitanja Jelka Miličević je rekla da ne zna odgovor


Lil - Monako\nPetak, 15/03 - Fudbal, Francuska, Liga 1\n15/03Lil vs MonakoDupla šansatip: X2\nOvog vikenda je na programu 29. kolo francuske Lige 1 a za vas smo izdvojili duel između Lila i Monaka. Meč je zakazan za 21 čas.\nFudbaleri Lila pružaju fantastične partije ove sezone i trenutno se nalaze na drugom mestu koje naredne sezone direktno vodi u Ligu šampiona. Trenutno Lil ima čak sedam bodova više od trećeplasiranog Liona koji ima težak meč sa Monpeljeom, pa može se vrlo lako desiti da ta bodovna razlika bude i veća posle ovog kola. U poslednjih pet mečeva fudbaleri ove ekipe su tri puta pobedili i dva puta remizirali a u tom periodu su primili samo jedan gol što je podatak za svaku pohvalu. U prošlom kolu su na gostovanju kod Sent Etjena slavili sa 1:0, dok su istim rezultatom kolo pre toga bili bolji i od Dižona.\nBila je ovo jedna katastrofalna sezona za Monako sve do trenutka dok se Leonardo Žardim nije vratio na klupu ekipe iz kneževine pošto prethodno eksperiment sa Anrijem nije uspeo. Od tada Monako ne zna za poraz i konačno su se pomerili malo iz najopasnije zone pošto se trenutno nalaze na 17. mestu i imaju šest bodova više od ekipe koja će naredne koja će naredne sezone igrati u Ligi 2. U prošlom kolu su na svom terenu remizirali sa ekipom Bordoa iako su bili bolji protivnik u tom meču, čak su i došli do vođstva krajem susreta ali je taj gol opravdano poništen.\nOdlično igra Lil ove sezone, i po svemu sudeće će na kraju kao drugi ići direktno u Ligu šampiona pošto imaju čak sedam bodova viška u odnosu na trećeplasirani Lion. Sa druge strane Monako je procvetao ponovnim dolaskom Žardima u klub i od tada nisu zabeležili nijedan poraz pa su se pomakli malo iz opasne zone, ali i dalje nisu skroz bezbedni. Upravo zbog toga smo mišljenja da ekipa iz kneževine neće izgubiti na ovom meču i predlažemo vam da probate sa duplom šansom x2 koju kladionica 10bet plaća sa kvotom 1.64.


Dokumenta: Hrvatskoj potreban nijansiran stav prema prošlosti\nM. K.\t 23. avgusta 2016. 18:00\nDokumenta – Centar za suočavanje s prošlošću uputila je poziv predsednicima ključnih političkih stranaka da se kao buduće vođe parlamentarne većine ili opozicije založe za nijansiran stav prema prošlosti.\n“Tražimo da osude svakovrsni istorijski revizionizam i u novom budžetu predvide ulaganje u sveobuhvatna istraživanja, obrazovanje za suočavanje s prošlošću kao i priznavanje patnje svih stradalih”, navodi se u saopštenju dostavljenom Tanjugu.\nOva NVO pita da li će mladi pamtiti ubijene u ustaškim logorima Jasenovac, Jadovno, Slana i Metajna kao i druge zločine fašista, nacista i njihovih saradnika počinjene u genocidu nad Jevrejima, Srbima i Romima te okrutne obračune s protivnicima i stanovništvom koje ih je podržavalo, kad mnoga mesta stradanja iz Drugog svetskog rata nisu obeležena, a zvezda pod kojom su se protiv zločinačkog režima borili partizani (ne samo u Jugoslaviji) se demonizuje.\nPitaju takođe kako će se nove generacije sećati likvidacija zarobljenih pripadnika domobrana, ustaša, četnika, bjelogardijaca i drugih kolaboracionističkih snaga nacističkog i fašističkog režima, kao i članova njihovih porodica, te brojnih civila u Teznom i na drugim mestima stradanja u Sloveniji i Hrvatskoj, kao i nedopustivog postupanje s preživelim učesnicima „marševa smrti“ kada ta stradanja mnogi u javnosti i dalje negiraju.\nBajden podržao stav Turske o kurdskim snagama\nČuvate “golišave” snimke?\nNajbolje bi bilo da sve bude kao nekada?\nNekad i sad (Foto)\n“Hoćemo li svi mi uskoro imati priliku da s pijetetom aspravljamo o sudbini logoraša Golog otoka na mestu koje je tek nedavno dobilo status zaštićenog kulturnog dobra a još uvek nema muzeja ili info centra”, pitaju iz Dokumente.\nPitaju i šta možemo naučiti od drugih zemalja koje imaju desetine specijalizovanih muzeja posvećenih žrtvama holokausta, antifašističkom otporu i sudbini političkih zatvorenika te hrvatskim dobrim praksama?\n“Za sada smo u svetu poznatiji po nedopustivim dilemama dela političara i institucija u vezi progona ustaškog pozdrava „Za dom spremni“ kao i marširanju crnokošuljaša i odobravanju njihovih simpatizera nego po dobrim muzejima, festivalima i kvalitetnoj edukaciji za izgradnju mira”, navode iz Dokumente.\nPredsednici stranaka parlamentarne većine će odlučiti hoće li mandat nove vlade obeležiti više novih muzeja poput memorijalnog centra „Lipa pamti“ ili nova imenovanja mesnih zajednica, ulica i molova imenom potpisnika rasnih zakona Mile Budaka, otkrivanja spomenika teroristima…, konstatuje se u saopštenju.\nPindar, grčki pesnik\t(518-442. p. n. e)


Teheran: Pregovori sa Evropskom unijom imaju polovične šanse za uspeh\nVisoki iranski predstavnik izjavio je danas da pregovori Teherana i “Evropske trojke” imaju svega 50 odsto šansi za uspeh. Iranski funkcioner je to izjavio pred početak pregovora u sredu, u Ženevi.\nMinistri inostranih poslova Britanije, Francuske i Nemačke, i Visoki predstavnik EU za spoljnu politiku Havijer Solana održaće sutra sastanak sa iranskim zvaničnikom Hasanom Rovanijem u poslednjem pokušaju da se pregovori spasu.\nEvropska Unija je upozorila Iran da bi slučaj mogao da bude prosleđen Savetu bezbednosti UN na razmatranje i da bi Iranu mogle biti zavedene međunarodne sankcije ukoliko bude obnovio nuklearne aktivnosti -- zamrznute u dogovoru sa Evropskom trojkom u novembru prošle godine.\nNa kraju pripremnog razgovora obavljenog u francuskoj ambasadi u Briselu, jedan od Rouhanovih zamenika, Hosein Musavian bio je veoma direktan.\n“Nalazimo se u najtežoj i najkomplikovanijoj fazi pregovora. Mislim da su šanse za sutrašnji uspeh svega 50 odsto. Postigli smo odredjeni napredak, ali preostaje još mnogo posla. Moram reći da nisam optimista”.\nIran je optužio Evropljane da odugovlače sa sprovođenjem onog o čemu je već postignut sporazum, a to je da se Iranu u zamenu za zamrzavanje procesa obogaćivanja uranijuma odobre ekonomske i trgovinske povlastice Evropske unije.\nTeheran ističe da poput ostalih potpisnica Sporazuma o neširenju zabranjenog nuklearnog oružja, Iran ima pravo na tehnologiju obogaćivanja uranijuma i da je svrha njegovog nuklearnog programa isključivo mirnodopska.\nMeđutim, obogaćeni uranijum ima dvojaku upotrebu, civilnu i vojnu. Sjedinjene Države, pritom, smatraju da Iran krije tajni nuklearni program za proizvodnju atomskog oružja.\nDržavni sekretar Kondoliza Rajs juče je izrazila sumnju u iranske stvarne namere i ponovila da Iran sponzoriše terorizam.\nU međuvremenu, londonski Institut za strateška istraživanja danas je objavio izveštaj u kojem je ocenjeno da su razgovori EU sa Iranom osuđeni na neuspeh. Takođe se ističe da većina Iranaca podržava razvoj nuklearnog potencijala svoje zemlje. To bi moglo da destabilizuje čitav bliskoistočni region, zaključak je pomenutog instituta.


Sadržaj ugljenika i GHG inventari (ISO 14064-1) | SGS Srbija\nUsluge obuke Sadržaj ugljenika i GHG inventari (ISO 14064-1)\nSGS-ova obuka vezana za sadržaj ugljenika i GHG inventar (ISO 14064-1) – naučite kako da prijavljujete, kontrolišete i smanjite emisije.\nKako se problem klimatskih promena odražava na vašu organizaciju? Šta vaša organizacija preduzima po pitanju upravljanja emisijama gasova staklene bašte (GHG)? Sve veće zakonodavstvo, pritisak zainteresovanih strana i sve veća svest o tome da upravljanje ugljenikom dovodi do komercijalne koristi faktori su koji mnoge kompanije navode da kontrolišu, prijavljuju i smanjuju svoje emisije.\nMi nudimo kurseve vezane za sadržaj ugljenika i GHG inventar napravljene na način da izađu u susret interesima i ciljevima učenja lokalne publike. Oni obuhvataju kurseve o svesti, čiji je cilj da delegate uputi u suštinsko uvodno razumevanje pristupa, standarda i metodologija vezanih za sadržaj ugljenika.\nOsim toga, u ponudi imamo kurseve sačinjene na način da učesnicima pruže znanje potrebno za pripremu i upravljanje organizacionim GHG inventarom prema standardu ISO 14064-1 i protokolu WRI/WBCSD GHG. Standard za korporativno knjigovodstvo i izveštavanje. Ovi međunarodno priznati standardi obrazuju osnovu mnogih nacionalnih i lokalnih šema.\nPonuđeni kursevi obuke sastoje se od predavanja i radionica za vežbu.


FK Barselona i Viber će učiniti praćenje mečeva jos uzbudljvijim – uvođenjem izbora za “BarsaViber igrača meča” u sadžaj zvaničnog Barsinog Viber čet bota - koji će njenim navijačima omogućiti da glasaju za najboljeg fudbalera svakog susreta putem Vibera. Na kraju sezone, Rakuten Viber će posebno nagraditi igrača sa najviše dobijenih glasova kao “BarsaViber igrača godine”. Navijači koji su najčešće pogađali ko je najbolji igrač meča će takođe moći da osvoje nagrade, kao i zvanje “BarsaViber navijač godine”, uz plaćene avio karte do Barselone i mogućnost da lično upoznaju njene proslavljene igrače.\nPovodom početka nove studentske godine i upisa na fakultet u Austriji, kompanija M:tel Austria je pokrenula projekat pod nazivom “Startuj na pravi način”, koji će trajati od 6. septembra do 15. oktobra 2017. godine. Kako bi studentima koji su odlučili da školovanje nastave na teritoriji Austrije olakšali važan, ali i pomalo težak korak u životu, m:tel Austria je pripremila poseban paket za brucoše koji dolaze iz Bosne i Hercegovine, Srbije i Crne Gore. Svi zainteresovani brucoši paket mogu preuzeti kao poklon i bez plaćanja istog, na prodajnom mjestu m:tel Austrije.\nCEIB - Vas poziva na skup “Sajam socijalne zaštite”na kome će učestvovati pružaoci usluga socijalne zaštite iz cele Republike i regiona. Na skupu će predstaviti dosadašnji rezultati, primeri dobre prakse, kao i planirane aktivnosti za unapređenje oblasti. Sajam socijalnih usluga biće održan u hotelu Crowne Plaza, Beograd u sredu, 02. novembra, u vremenu od 09.00 do 16.00 časova. Sajam će zvanično biti otvoren konferencijom za novinare.\nMicrosoft razvojni centar Srbija sa izuzetnim ponosom najavljuje početak rada udruženja „Inicijativa Digitalna Srbija“, čiji je jedan od osnivača. Događaj koji će obeležiti početak rada Udruženja održaće se u ponedeljak, 29. maja 2017. godine, u Domu omladine Beograda, s početkom u 15 časova. Fokus ovog događaja biće budućnost i kako će ona izgledati, kao i kako pripremiti srpske kompanije za digitalne izazove. Osnivači ove neprofitne inicijative su Infostud, Nordeus, Startit, Seven Bridges, Price Waterhouse Coopers, Ringier Axel Springer, Telekom Srbija, Telenor i Microsoft razvojni centar Srbija.\nViber, jedna od vodećih globalnih aplikacija za razmenu poruka, najavio je danas lansiranje “Javnih naloga” koji će omogućiti firmama, brendovima i javnim ličnostima da komuniciraju sa preko 800 miliona korisnika Viberovih korisnika na lični, intuitivni i neometan način. Putem Javnih naloga, Viber sada nudi paket rešenja za firme, brendove i javne ličnosti u cilju interakcije sa globalnom publikom putem korišćenja različitih opcija “1-na-1 četovanja” javnih objava preko svoje integrisane intuitivne platforme.\nSajam za penzionere, prvi po redu, odrzaće se 25. I 26. novembra 2016. godine na Novosadskom sajmu. Ulaz je besplatan. Manifestacija pod sloganom „Za bezbriznu starost“ će u potpunosti biti posvecena najstarijim sugrađanima koji će na Sajmu moći da provere svoje zdravstveno stanje i saznaju tajne pravilne ishrane, da učestvuju u zabavnim radionicama i nagradnim igrama, osvoje vredne poklone i brojne popuste, saznaju i odaberu kako da ispune svoje slobodno vreme i zaborave usamljenost.\nUkusno osveženje za bolje rezultate! U vreme intenzivnih priprema za kolokvijume i ispite, Kompanija Knjaz Miloš donacijom 41.500 litara Aqua Viva vode sa ukusima obradovala je studente četiri najveća Univerziteta u Srbiji. Na ovaj način, nadaju se iz kompanije, studenti će lakše savladati obimno gradivo i dug boravak u čitaonicama.\nSrednja zanatska škola iz Rakovice je obrazovna ustanova u Beogradu koju pohađaju deca sa smetnjama u učenju i razvoju. Trenutno se u ovoj školi obučava oko 240 učenika za različita zanimanja, poput pekara, frizera, cvećara, autolimara, servisera, bravara, autolakirera. Pored toga što pruža znanja i veštine deci sa autizmom, Daunovim sindromom, obolelim od cerebralne paralize i sa smetnjama u učenju, škola im pomaže i prilikom zapošljavanja.\nPovećajte prodaju i privucite što više posetilaca na svoj sajt! Za sve one koji već imaju Google AdWords nalog, jasno određenu ciljnu grupu i definisan marketinški budžet, ali žele da odu korak dalje...Forum Media prvi put u Srbiji organizuje jedinstvenu interaktivnu radionicu. Posebni benefiti za sve polaznike!Jedna BESPLATNA individualna konsultacija sa predavačem u trajanju od 2h u periodu od mesec dana nakon završetka seminara, za sva pitanja, nedoumice i nejasnoće.\nOtvoren je jedinstveni „Color studio” u Novom Sadu u saradnji Tikkurila Srbije i Cosmos Color. Vodeći proizvođač dekorativnih premaza u Finskoj, Švedskoj, Rusiji i baltičkim zemljama-Tikkurila, zajedno sa distributerom materijala za završne radove u građevinarstvu-Cosmos Color potrošačima, profesionalcima i industrijskim korisnicima pružaju prilagođena i ekološki održiva rešenja za zaštitu i dekoraciju uz dodatnu edukaciju, na jednom mestu.\n9. Festival "Dani Anabella venčanica"\nTehnologija u službi unapređenja kvaliteta nastave\nVIBER LANSIRAO NOVU PRIDRUŽENU APLIKACIJU “VIBER WINK”\nVorner Bros i mts TV za jedinstveno televizijsko iskustvo\nIHG zvanično najavio prvi Crowne Plaza®hotel u Novom Sadu\nBesplatno predavanje: Tehnike i saveti za uspešno učenje\nProgrаm besplаtnih kućnih poprаvki nа Stаrom grаdu\nITECCION Program Edukacija\nVIBER PROŠIRUJE SVOJ TIM ZA CENTRALNU I ISTOČNU EVROPU


Obilježavanje dvije decenije rada | Palelive.com\nPočetna Regija Milići Obilježavanje dvije decenije rada\nObilježavanje dvije decenije rada\nMILIĆI – Prigodnom svečanošću u Milićima na kojoj su dodijeljena priznanja ličnostima koje su najviše doprinijele formiranju i jačanju Srednjoškolskog centra „Milutin Milanković“, danas su obilježene dvije decenije postojanja i rada ove obrazovne ustanove.\nNagrađeni su predsjednik Kompanije „Boksit“ iz Milića Rajko Dukić, kao inicijator formiranja Centra i ličnost koja je dala najveći doprinos izgradnji školske zgrade i sportske dvorane, novosadski arhitekta Đorđe Grbić, koji je projektovao zgradu, te prvi direktor Centra Janko Jović.\nObraćajući se okupljenima u sali Doma rudara u Milićima, direktor SŠC-a Radomir Madžarević rekao je da je ta ustanova postala prepoznatljiva u Republici Srpskoj.\n„Veliki broj đaka koji se školuju u ovom centru dolaze iz susjednih opština. To možemo, prije svega, da zahvalimo Kompaniji `Boksit` koja u svemu podržava naš rad i doprinosi da ovdje učenici imaju najbolje uslove za školovanje“, dodao je Madžarević.\nDirektor republičkog Pedagoškog zavoda Predrag Damjanović rekao je da je milićki Srednjoškolski centar „čedo Kompanije `Boksit`“.\n„To su rijetke kompanije u Republici Srpskoj, a možda i na prostoru bivše Jugoslavije, koje su, pored svega onog što su uradile za jednu malu sredinu kao što su Milići, uspjele da naprave i jedan srednjoškolski centar. Ovaj centar može da bude uzor mnogim srednjim školama u Republici Srpskoj, ne samo po rezultatima, nego i po organizaciji rada i stručnosti nastavnika“, istakao je Damjanović.\nNa današnjoj svečanosti predstavljena je i monografija „Dvadeset godina Srednjoškolskog centra `Milutin Milanković` u Milićima“, urađena povodom jubileja ove obrazovne ustanove.\nPrethodni članakNa ljetovanje iz Rudog otputovalo 13 djece\nNaredni članakOdigrana predstava „Svastike“


Ulaganja u Industrijsku zonu Sever 4 se vraćaju u gradsku kasu kroz porez\nZa prvih šest meseci ove godine, u odnosu na isti period lane, u novosadskoj kasi je 650 miliona dinara više od poreza na zarade, potvrdio je za RTV gradonačelnik Novog Sada, Miloš Vučević.\nOpremanjem industrijske zone Sever 4, uz međunarodni auto-put, Novi Sad je otvorio šanse za ubrzani razvoj, kaže gradonačelnik i dodaje da je, pored proizvodne hale u kojoj radi fabrika Lir, prodata parcela površine 6 hektara na kojoj će češki investicioni fond takođe graditi proizvodnu halu.\nPre dve godine je najavljena kao najvažnija investicija u Novom Sadu. Pre godinu dana u prvu proizvodnu halu ušla je kompanija “Lir”. Danas, to je prvo za šta se interesuju investitori – Industrijska zona Sever 4.\nNekada obične parcele na oko 40 hektara uz međunarodni put, sada su potpuno komunalno opremljenje. Opozicija je zamerala da se uzalud troše pare za izgradnju prve proizvodne hale u zoni Sever 4, koja je izdata kompaniji “Lir”, što je i bilo inicijalna kapisla za dalji razvoj zone. Danas budžetski proračun pokazuje ko je bio u pravu. Više od 650 miliona dinara u prvom delu godine od poreza na zarade, u odnosu na isti period lane, samo je jedan od pokazatelja tendencije ubrzanog razvoja Novog Sada, kažu ekonomisti, ali i dodaju da se to u gradu vidi na svakom koraku.\nOsim dolaska velikih multinacionalnih kompanija poput “Lira”, “Delfija”, “Kontinentala”, ubrzanom privrednom razvoju Novog Sada doprinose i snažan IT sektor, ali i Univerzitet. Poslednji podaci Nacionalne službe za zapošljavanje pokazuju da je, u odnosu na prvih šest meseci prošle godine, 5.075 Novosađana više dobilo radne knjižice.\nZa saobraćajnicu “Vojvođansko P” 536 miliona dinara


Period novih ljubavi i avantura: Šta nam donosi pun Mesec u Raku do 13. januara 2017. – Stranica 3\nPeriod novih ljubavi i avantura: Šta nam donosi pun Mesec u Raku do 13. januara 2017.\nDa bi se bolje osećali koristite “srećnu” hranu, poput tople čokolade i čvrste hrane koja isušuje tečnost. Pijte manje vode i tečnosti, zbog uticaj vode na organizam kada je pun Mesec. Ne opterećujte stomak, jer Mesec u Raku može doneti stomačne tegobe, posebno bol u želucu. Izbegavajte preterivanje u hrani, piću i osećanjima.\nIzbegavajte gužvu, kao i mogućost da upijate energiju drugih ljudi, jer je Rak vezan za masu, kolektvno i nesvesno, pa kao sunđer možete upiti negativan uticaj drugih.\nMesec u Raku zahteva osećaj sigurnosti, pa je dobro da provodite vreme na sigurnom mestu i sa ljudima u koje imate poverenje. Ako osetite da su drugi uzemireni ili pod uticajem jakih negativnih emocija, budite pažljivi sa njima i nastojte da ih smirite, a nikako ih nemojte iritirati. Dobro bi bilo da izbegavate i alkohol, jer on može nepovoljno da deluje na osećanja, pojača ih i onemogći kontrolu.\nKod osetjivih osoba i psihički bolesnih ljudi može dovesti do ekscesa, kojih za vreme punog Meseca ima više. Kako bi sprečili nevolje ne bismo trebali da ih izaziovamo, već se potrudite da ovaj dan živite što mirnije možete. Naučite da podstičete kod sebe smirenost i pozitivne emocije i da prihvatite nešto onakvo kakvo jeste, jer nije vreme za otpor i suprostavljanje.\nOdlučnost usmerite na želju i trud da pomirite suprotnosti, emocije i svest, osećanja I razum. U tome korisite tehnike koje provereno pomažu kao što su meditacije i tehnike opuštenog disanja, kao i ono što vas smiruje, a ne zahteva korišćenje fizičke energije.\nU narednom periodu, već od 13. i 14. januara Mesec će biti u Lavu i doneće nam mogućnost da se što više radujemo, volimo, zabavljamo i uživamo u aktivnostima koje poboljšavaju raspoloženje i donose sreću.\nCategory: HOME, HOROSKOP Tagged Period novih ljubavi i avantura: Ovaj period donosi jaka uzbudjenja!


IZNENADIĆETE SE! Navika koju muškarci obožavaju ženama pomaže da imaju bolji vrhunac - TopVesti.rs\n"Slatka i intimna": Poza "uzdizanje Merkura" je idealna da se rashladite u ovim vrelim danima\nPadanje sa nameštaja, hvatanje na delu... Ovo su PET NAJČEŠĆIH nezgoda koje se dešavaju tokom SE*SA!\nPadanje sa nameštaja, hvatanje na delu... Ovo su PET NAJČEŠĆIH nezgoda koje se dešavaju tokom vođenja ljubavi!\nJapanski trend u krevetu koji na prvi pogled izgleda bizarno, a zapravo je veoma senzualan\nSRPKINJA OTKRILA ZAŠTO JOJ JE BABA RASKINULA VERIDBU: Ova priča je VEOMA POUČNA!\nStručnjak tvrdi da ova metoda "pomaže da dostignete izmenjeno stanje svesti": Isprobajte je večeras\nNajnovije istraživanje dokazalo je da gledanje filmova za odrasle kod žena može dovesti do boljeg seksualnog života. To uključuje jače i češće orgazme kod masturbacije. MLAĐE SLAĐE? Zašto neke žene preferiraju "piletinu" MLAĐE SLAĐE? Zašto neke žene preferiraju "piletinu" RASPRAVE SA PARTNEROM: Evo kako da se posvađate ZDRAVO i KONSTRUKTIVNO! RASPRAVE\nNekada se praktično smatralo da žene koje ne mogu da dožive orgazam nisu mentalno zrele. Međutim, ekspert za seks, Nadia Bokodi, smatra da se to dešava zbog nesposobnosti muškarca da zadovolji ženu. RASPRAVE SA PARTNEROM: Evo kako da se posvađate ZDRAVO i KONSTRUKTIVNO! RASPRAVE SA PARTNEROM: Evo kako da se posvađate ZDRAVO i KONSTRUKTIVNO! RAZBUKTAJ\nNavika koju muškarci obožavaju, ženama omogućuje bolji orgazam\nMuško-ženski odnosi koji odstupaju od uobičajenih često su tabu tema i ljudi o njima nerado govore. Starije žene i mlađi muškarci još uvek privlače radoznale poglede prolaznika izazivajući podozrenje. Međutim, to ne znači da su takve veze lošije od bilo kojih drugih na koje smo navikli. Radite to satima baš kao zvezde filmova za odrasle uz proverene


Novi istorijski roman Nikole Moravčevića u izdanju Arhipelaga: Knez Lazar Hrebeljanović – Lepe Vesti\nNovi istorijski roman Nikole Moravčevića u izdanju Arhipelaga: Knez Lazar Hrebeljanović\nNovi istorijski roman Nikole Moravčevića, pisca iz Čikaga, bavi se životom i državničkim delom kneza Lazara Hrebeljanovića.\nObjavio urednik Dana Jun 14, 2021\nRoman Knez Lazar Hrebeljanović počiva na istorijskoj građi i na istorijskim činjenicama. Prikazujući jednu reprezentativnu ličnost srpske istorije s kraja XIV veka, Moravčević slika i uzbudljivo vreme slabljenja i propasti srpske srednjevekovne države, razorene unutrašnjim neslogama i turskim osvajanjima. Moravčevićev roman pokazuje kako je istorija jednog života postala mit. Ali Moravčevićev roman najpre pokazuje kako je izgledao sam taj život sa svim svojim privatnim i javnim sadržajima. Roman predstavlja put kneza Lazara od službenika na carskom dvoru u Skoplju, gde je bio stavilac kod cara Uroša, do jednog od velikaša u podeljenoj Srbiji posle smrti cara Dušana i cara Uroša.\nKada postane oblasni gospodar Moravske Srbije sa sedištem u Kruševcu, knez Lazar pokušava da okupi oko sebe velikaše koji će pružiti otpor turskom nadiranju na Balkan i u srpske krajeve. To će kneza Lazara, koji je u međuvremenu značajno proširio granice svoje oblasti i porauio gklavne protivnike među srpskim velikašima svog doba, odvesti do njegovog poslednjeg i odsudnog boja na Kosovu polju na Vidovdan 1389. godine.\nUbrzo posle pogibije u boju na Kosovu počinje da se razvija kult kneza Lazara kao hrišćanskog\nmučenika, ali i kao junaka Kosovskog boja u narodnom predanju. Moravčevićev knez Lazar je vladar i ratnik u drami svog života i u drami svoje istorijske uloge. Otuda se roman o sudbini kneza i mučenika preobražava se u romanesknu sliku Srbije u doba kneza Lazara.


RTCG - Radio Televizija Crne Gore - Nacionalni javni servis :: Društvo :: Oko 11.500 radnih mjesta za visokoškolce\n21. 10. 2019. 07:04 >> 07:07 0\nOko 11.500 radnih mjesta za visokoškolce\nU okviru Programa stručnog osposobljavanja crnogorski visokoškolci ove godine na raspolaganju imaju više od 11.500 mjesta kod poslodavaca, kazala je Dnevnim novinama generalna direktorica Direktorata za visoko obrazovanje Ministarstva prosvjete Mubera Kurpejović.\nOna je najavila da će u cilju obezbjeđivanja kvalitetne obuke za korisnike, kao i prethodnih godina, sprovoditi stroge kontrole.\nAnketa koja se periodično sprovodi među visokoškolcima, ističe Kurpejović, pokazala je da je više od 90 odsto korisnika zadovoljno.\n"Cilj programa je da olakša prelazak mladih iz svijeta obrazovanja u svijet rada kroz pružanje mogućnosti za dodatno sticanje znanja, vještina i kompetencija. Program treba da doprinese i smanjenju nezaposlenosti mladih, s kojim se susrijeće čitava Evropa, kao i da pruži smjernice ustanovama visokog obrazovanja u koncipiranju upisne politike", pojasnila je ona.\nPosmatrano po oblastima i studijskim programima poslodavci su, ističe Kurpejović, najviše bili zainteresovani za oblast ekonomije, građevine, prava, turizma, arhitekture, internet tehnologija, jezika i turizma, a iz tih oblasti je bilo i najviše prijavljenih visokoškolaca.\n“Dodatno, u namjeri da obezbijedi sigurno sticanje praktičnih znanja i tokom studija Ministarstvo prosvjete u okviru izmjena Zakona o visokom obrazovanju propisalo je da praksa mora činiti minimum 25 odsto studijskog programa. Prethodne godine sprovedene su i oštrije kontrole realizacije programa u cilju obezbjeđivanja kvalitetne obuke za korisnike, a tako će biti i ove", zaključila je Kurpejović.\nPodsjetimo, prijavljivanje osme generacije korisnika za učešće u Programu stručnog osposobljavanja visokoškolaca počelo je u 18. oktobra i trajaće do 18. novembra.\nMubera Kurpejović Stručno osposobljavanje\nKonkursi za studentske kredite, stipendije i smještaj u domovima\nUpisi bez redova, prijemni ispiti po mjerama NKT-a\nOrganizuju povratak CG studenata u Srbiju\n20. 05. 2020. 8\nIspiti u junu, upis po starom


Trebinje: Za četiri godine dva miliona KM uloženo u poljoprivredu - InStore.ba\nHome DOMAĆE Trebinje: Za četiri godine dva miliona KM uloženo u poljoprivredu\n”U protekle četiri godine iz budžeta grada Trebinja za razvoj poljoprivrede, odnosno podršku porodicama koje se bave poljoprivrednom proizvodnjom, utrošeno je 851.000 KM, što je ubjedljivo najveće izdvajanje iz lokalnog budžeta za poljoprivrednu proizvodnju u Trebinju u proteklih 50 godina” – rekao je Dutina.\n”Agrarni fond je direktno pomogao više od 1.000 korisnika koji su osjetili dobrobit od fonda, a indirektno više od 5.000 ljudi” – istakao je Dutina.\nNaveo je da “Hercegovačka kuća”, osim Trebinja, ima objekat u Banjaluci, te najavio skoro otvaranje i u Istočnom Novom Sarajevu.\n”Za ove četiri godine koliko postoje “Hercegovačke kuće” otkupljeno je milion KM proizvoda od poljoprivrednih proizvođača” – naglasio je Dutina.\nPrevious articleNevjerovatan porast cijena transportnih kontejnera\nNext articleCrna Gora: Stopa nezaposlenosti dostigla 23,8 posto


Milinković: Želimo da se revanširamo Dečiću :: FK Budućnost\nMilinković: Želimo da se revanširamo Dečiću\nFudbaleri Budućnosti sjutra od 19.00 časova na Gradskom stadionu igraju protiv Dečića (prenos na RTCG i TV Arena sport) u okviru 10. kola Telekom 1. CFL, žele da upišu šesti vezani trijumf u prvenstvu (sedmi u domaćim takmičenjima), a četvrti bez primljenog gola.\nMeđutim, ekipa iz Tuzi je tvrd orah na koji je Budućnost slomila zube na početku sezone porazom 2:0.\n“Dečić nam je nanio prvi poraz, donekle nas je poremetio pred start u Evropi i sigurno sa velikim nestrpljenjem želimo da mu se revanširamo. Dugo već pratimo rezultate protivnika, tako da znamo da neće biti lako. Protivnik igra dobro, zna da igra na rezultat i nije slučajno na poziciji na kojoj se nalazi. Dečić ima veliki motiv kao i svi koji dođu na Gradski stadion, ali vjerujem da će moja ekipa odigrati pametno, disciplinovano i takmičarski i da će produžiti niz od šest pobjeda“, rekao je trener Mladen Milinković, koji se još jednom osvrnuo na prolaz u 1/4 finale Kupa Crne Gore u srijedu.\n“Dobra stvar je što smo tokom nedjelje izborili plasman u narednu rundu Kupa, a na utakmici protiv Rudara su viđene lijepe stvari. Lijepi golovi, potez za poštovanje i veću medijsku pažnju koji je napravio Merdović kada nije želio da postigne gol pokazavši šta znači fer – plej, debiji Alekse Ćetkovića i Damjana Dakića... Nadam se da će se lijepe stvari nastaviti u nedjelju“.\nBudućnost u posljednje vrijeme igra sve bolje i bolje, a vezavši pet pobjeda “plavi“ sada dijele lidersko mjesto sa Podgoricom sa 18 bodova i imaju utakmicu manje, dok je Dečić treći na tabeli sa bodom manje nakon prvog kruga takmičenja.\n“Znali smo da ekipa nije u pravoj formi na početku sezone, a pred meč sa Zetom su nas malo poremetili pozivi za veliki broj igrača u reprezentacije. Nismo djelovali kako želimo da izgledamo i kako možemo“, poručio je Milinković, koji protiv Dečića neće moći da računa na suspendovane Draška Božovića i Igora Ivanovića, te odavno povrijeđene Petra Vukčevića i Nemanju Sekulića.\n“Svi znamo koliko su Draško i Igor bitni za igru naše ekipe, ali vraća se Petar Grbić i nadam se da će igrači koji dobiju šansu da je iskoriste. Protiv Dečića moramo da budemo motivisani, čvrsti i agresivni. Rezultati Dečića za mene nisu iznenađenje, jer smo prošle sezone sa ekipom iz Tuzi dok je bila u Drugoj ligi odigrali dvije prijateljske utakmice, sjedjeli smo malo sa ljudima koji vode klub, vidjeli da imaju ozbiljne planove i viziju, a vizija je u fudbalu bitna“.\nBudućnost bi sa imaginarna tri boda protiv Petrovca u odloženoj utakmici bila samostalni lider. A u naredna tri kola bi mogla da se izdvoji ukoliko ostvari pozitivne rezultate u tri derbija - sjutra Dečić, Sutjeska (31. oktobar), pa Podgorica (4. novembar).\n“To su svakako bitne utakmice, u igri je devet bodova i ukoliko napravimo tri pozitivna rezultata sigurno da bismo stvorili prednost. Međutim, još je rano da se gleda tabela, to ostavljamo za maj. Lijepo je kada se osvajaju bodovi, jer onda radite u opuštenijoj atmosferi nego kada ne pobjeđujete“.\nPlavi pitanje bonus igrača rješavaju na razne načine, do sada su šansu dobijali Ivan Bojović, Bogdan Milić, Petar Vukčević, Anto Babić, a protiv Rudara je od starta počeo Lazar Mijović, dok su priliku zavrijedili pomenuti Ćetković i Dakić.\n“Odlučili smo se da nam pozicija desnog beka bude bonus igrač, a nekada to rješavamo u zadnjoj liniji, nekada u napadu. Do sada nismo imali Mijovića koji je bio povrijeđen, a pošto sa nama trenira veliki broj mladih igrača neće biti iznenađenje ukoliko u bližoj budućnosti neko dobije šansu kako bi već bio spreman za iduću sezonu. Međutim, najbitnije mi je ono što sam rekao poslije Zete, da su igrači stavili tim ispred pojedinačnih ciljeva“, jasan je trener.\nŠef Milinković neće moći da računa na još jednog “povrijeđenog igrača“ - jedan naš prvotimac je pozitivan na novi virus korona. Čim je osjetio prvi simptom izolovan je od ekipe, smješten je u obaveznu samoizolaciju uz pridržavanje svih medicinskih protokola, dok se svi ostali igrači dobro osjećaju.


BZNR ~ Pogledaj teme - Hemijski lizing u Srbiji - mogućnosti i prednosti\n< Druga pitanja ZŽS ~ Hemijski lizing u Srbiji - mogućnosti i prednosti\nPoslao: Uto Maj 18, 2010 16:11\nŠta je hemijski lizing?\nHemijski lizing je poslovni model orijentisan na pružanje usluge koji pomera fokus sa povećanja obima prodaje hemikalija prema pristupu „dodatne vrednosti“. Proizvođači prodaju funkcije hemikalije, a glavno sredstvo plaćanja je funkcionalna jedinica. Rezultat primene modela je efikasnije korišćenje hemikalija uz smanjenje rizika povezanog sa njihovim korišćenjem, kao i zaštita ljudskog zdravlja. Ovu definiciju je 2006. godine usvojila UNIDO međunarodna radna grupa koja radi na projektu hemijski lizing (uključuje predstavnike vlada, industrije, sertifikacionih tela, akademija i konsultantskog sektora)\nOvaj model poslovanja je nastao iz preventivne ideje čistije proizvodnji o spračavanju zagađenja, umesto otklanjanja posledica kada ono već nastane.\nModel se može koristiti\n- primeni premaza - primeni industrijskih i motornih ulja,\n- primeni hemikalija u metalopreradjivačkoj industriji, rudarstvu, livarstvu, galvanizaciji, procesima odmašćivanja i pranja,\n- preradi otpadnih voda,\n- primeni dezinfekcionih sredstava u zdravstvu, prehrambenoj i kozmetičkoj industriji,\n- primeni biocida i mnogim drugim oblastima.\nZašto hemijski lizing?\nTradicionalni poslovni modeli su zasnovani na prodaji „opipljivih“ materijala, isporučilac više zarađuje prodajom veće količine ili prodajom hemikalije sa većom dobiti. Odlika modela je da proizvođač teži da proda više i tako poveća prihod, dok kupac pokušava da kontroliše troškove kupujući manje i/ili po nižoj ceni. Proizvođači nemaju interesa za prenos znanja u primeni hemikalija korisnicima u cilju smanjenja potrošnje.Jedan od mogućih odgovora na konflikt interesa proizvođača i korisnika hemikalija je novi, inovativni poslovni model „Hemijski lizing“. Ovaj poslovni model obezbeđuje zadovoljenje interesa i proizvođača i korisnika za efektivno upravljanje hemikalijama uz ostvarivanje finansijske dobiti za učesnike.\nPristup finasijama je jedan od ključnih elemenata primene čistije proizvodne (ČP). Centar za čistiju proizvodnju Srbije ima blisku saradnju sa bankama i Vladom. Da bi se poboljšao trasfer ČP tehnoligija u zemlje u razvoju, obučavaju se nacionalni eksperti za ČP da bi identifikovali i formulisali investicije u ČP, primenjujući UNIDO metedologiju i instrumente za investiranje. Odabrani projekti se podnose nacionalnim, regionalnim, bilateralnim i multilateralnim investicionim fondovima, kao i UNIDO kancelariji za investicije i promociju tehnologije.CČPS takođe blisko sarađuje sa Vladom i industrijom na identifikaciji i formulisanju investicionih projekata koji će biti podnešeni multilateralnim protokolima za zaštitu životne sredine (kao što je GEF). Na taj način, kompanije dobijaju pristup finansijskoj podršci, koja im pomaže da dobiju potrebna sredstva za primenu tehnika i tehnologija ČP.\nhemijski lizing, čistija proizvodnja, mreža za hemijski lizing\nU prisustvu međunarodnih konsultanata, Dr Christine Raab i Dr Reinharda Joasa, održana je drugi sastanak nacionalne UNIDO mreže za hemijski lizing. Oni su prisutne članove mreže obavestili o globalnim dešavanjima na projektu Hemijski lizing od prošlog sastanka. Projekat dobija sve više na značaju, a osim u prvih 7 pilot zemalja (među kojima je i Srbija), projekat počinje da se sprovodi i u Flandriji (Belgija), Švajcarskoj, Italiji, Sloveniji, Nemačkoj, a nastavljaju se i aktivnosti u Austriji.\nG-đa Vojislavka Šatrić, nacionalni koordinator projekta, obavestila je o aktivnostima u Srbiji. Model se već nekoliko meseci uspešno sprovodi u Knjaz Milošu, sa partnerom Ecolabom, a u pripremi su i drugi projekti, od kojih najviše obećavaju METALAC-GALFOS (g. Ilić, vlasnik GALFOSA je lično izložio napredak) i FKL (Temerin) u saradnji sa dobavljačem hlorovanih rastvarača za odmašćivanje SAFECHEMOM. Takođe, ekipa Centra je sa međunarodnim konsultantima obišla 5 preduzeća, i bila kod jednog uzgajivača jabuka (selo Vinča, kod Topole), kako bi na licu mesta procenili mogućnost primene modela hemijskog lizinga u korišćenju pesticida.\nNa kraju, prezentovani su rezultati globalne nagrade za hemijski lizing, gde su u kategoriji studije slučaja KNJAZ MILOŠ i ECOLAB podelili srebrnu medalju, a u kategoriji odnosa sa javnošću i marketinga, g-đa Šatrić podelila prvu nagradu.\nSrbija, čistija proizvodnja, Pančevo, Petrohemija\nU periodu od 10. do 12. maja, međunarodni eksperti, Johannes Fresner i Mirko Lešnjak, zajedno sa polaznicima obuke za nacionalne eksperte za čistiju proizvodnju i osobljem Centra posetili su 8 od 10 kompanija učesnica projekta čistija proizvodnja u saradnji sa Gradom Pančevom.\nPosećeni su: JKP Vodovod i kanalizacija, HIP Petrohemija, JKP Zelenilo, JKP ATP Pančevo, JKP Mladost, JP Direkcija za izgradnju i uređenje Pančeva\nJP Gradska stambena agencija Pančevo, Božić i sinovi\nU periodu od prve radionice za kompanije, timovi preduzeća su sakupili podatke o utrošku sirovina, vode i energenata, kao i o tokovima otpada. U diskusiji su određeni prioriteti delovanja (najkritičnije tačke u preduzećima), razmotrene neke mogućnosti za poboljšanje i dogovoreni sledeći koraci.\nSledeće posete preduzećima biće posvećena energetici i merama povećanja energetske efikasnosti i biće izvedene u toku sledećih nekoliko nedelja.\nKako sam i lično, kao predstavnik državnog organa, član Nacionalne mreže za hemijski lizing u Srbiji, to sam imao izuzetnu priliku da pratim rad i uspehe naših predstavnika u zemlji i u svetu na konkursu za pojedine grupe učesnika u takmičenju u okviru UNIDO svetske organizacije.\nNa Tehnološko - metalurškom fakultetu u Beogradu, 11. maja 2010. godine dodeljeni su UNIDO sertifikati polaznicima obuke za nacionalne eksperte za čistiju proizvodnju koji su teorijski i praktični deo pohađali u 2009. godini.\nSertifikate je u ime UNIDO uručio Johannes Fresner, međunarodni ekspert, koji je pohvalio rad eksperata i nazvao rezultate projekta iz 2009. godine "impresivnim".\nSertifikate su dobili: Sandra Ziherl, Mirjana Bjeletić, Rada Petrović, Ivana Lukić, Vukica Popadić, Suzana Dimitrijević, Jelena Slepčević, Maša Šašić, Snežana Lekić, Vladimir Šaljić, Vladimir Adamović, Aleksandar Ćosović\nVladica Božić, Slobodan Cvetković, Ukupan broj UNIDO sertifikovanih eksperata za čistiju proizvodnju u Srbiji sada je 42.\nProjekat već daje vidne i značajne rezultate u svetu a i u Srbiji su zapaženi rezultati kroz pilot projekte i korisno je razmotriti sve aspekte poslovanja primenom navedenih a i dsugih modela hemijskog lizinga.\nPoslao: Pet Maj 28, 2010 09:39\nNa Tehnološko-metalurškom fakultetu, 8. decembra 2009. godine osnovana je UNIDO Nacionalna mreža za hemijski lizing (UNMHL).\nHemijski lizing je model koji je u praksi pokazao da se njegovom primenom smanjuje upotreba resursa i negativni uticaj na životnu i radnu sredinu prouzrokovanu primenom hemikalija. Model se primenjuje u zapadnim zemljama kao što su Nemačka, Austrija, Francuska , a pod pokroviteljstvom UNIDA u 7 zemalja: Meksiku, Sri Lanki, Rusiji, Maroku, Egiptu, Kolumbiji i Srbiji. Mada demonstracioni projekti pokazuju dobre rezultate, neophodna je promocija ovog modela medju različitim zainteresovanim stranama, primena u novim industrijskim sektorima i dalje ispitivanje i unapredjenje modela.\nNačin koji je Centar prepoznao kao efikasan je stvaranje Mreže za hemijski lizing, čije bi delovanje bilo usmereno na:\n- promociju modela hemijski lizing\n- identifikacija potencijalnih industrijskih grana pogodnih za primenu modela\n- identifikacija prepreka i ograničena u primeni i iznalaženje rešenja za njihovo rešavanje\n- lobiranje za razvoj politika i ekonsomskih instrumenata u cilju promocije modela\n- razvoj mreže konsultanata za hemijski lizing uključujući konsultaciju u oblasti optimizacije tehnologije\n- promocija razvoja i istraživanja u oblasti hemijskog lizinga kroz saradnju sa univerzitetima


Reprezentacija spremna za meč sa Turskom - Televizija Kopernikus TV K::CN\nReprezentacija spremna za meč sa Turskom\nSelektor košarkaške reprezentacije Srbije Aleksandar Đorđević rekao je da ekipa mora da se vrati u kolosek posle poraza u drugom kolu Evropskog prvenstva, da se koncentriše na naredne duele i da ga raduje čvrst karakter njegovih igrača.\n„Analiziramo prethodnu utakmicu i tražimo pozitivne stvari da probamo da popravimo neke greške koje su se juče dešavale. Svi smo svesni da je ovo dugo takmičenje, pred nama je mnogo utakmica, svaka sledeća mora da bude najvažnija. Puna koncentracija na utakmicu sa Turskom. Ovi momci imaju karakter, šta je jače u njima, da li vole da pobede ili ne vole da izgube. I jedno i drugo stoji kao velika karakteristika“, rekao je srpski selektor.\nĐorđević nije želeo da odgovara na pitanje o osmini finala, već je rekao da je najvažnije da se ekipa digne, da pruži dobru igru i pobedi.\n„Možda nam je nedostajala energija juče s obzirom na važnost prve utakmice i dobru pobedu protiv Letonije. Poraz je uvek dobar ako ga shvatiš na pravi način. Ono što me raduje je da imamo jako dobru hemiju i komunikaciju, igrači sami znaju mnogo bolje nego ja neke negativne stvari, ali su svesni da imaju mnogo pozitivnih. Njihov odnos prema radu i obavezama, ozbiljnost na terenu, meni daju snagu i ulivaju poverenje. Posle pobede protiv Letonije rekao sam da sam neizmerno ponosan i to želim da podvučem posle jučerašnjeg poraza bez obzira na greške i nemir“, naglasio je Aleksandar Đorđević.\nTešku utakmicu sa Turskom očekuje i Milan Mačvan, koji smatra da je najvažnije da se ekipa vrati na pobednički kolosek.\n„Očekuje nas sutra teška utakmica protiv domaćina, protiv Turske, ekipe koja igra ‘aptempo’ sa dosta presinga tako da treba da se spremimo danas za to. Za nas je to izuzetno bitna utakmica, želimo da se vratimo na pobednički kolosek i da se vratimo u pozitivno raspoloženje pred poslednje dve utakmice sa Britanijom i Belgijom. Sigurno da Turci imaju kvalitet, imaju par NBA igrača, baziraju igru na Erdenu i na Osmanu, tako da su to dve najveće pretnje. Danas ćemo da se odmorimo i spremimo, a sutra da pokažemo mnogo bolje lice nego protiv Rusije“, izjavio je srpski košarkaš.\nUtakmica između Srbije i Turske igra se u ponedeljak od 20 časova.


Muzej Hercegovine: „Prostor, oblik, dodir“ | Trebinje Danas\nMuzej Hercegovine: „Prostor, oblik, dodir“\n04.07.2019. u 18:01\nU Galeriji Muzeja Hercegovine večeras će biti otvorena izložba „Prostor, oblik, dodir“, nastala kao rezultat projekta Muzeja savremene umjetnosti Republike Srpske, autora dr Sarite Vujković i Žane Vukičević.\nRiječ je o specijalizovanoj izložbi za slijepe i slabovide osobe, koja obuhvata grafike, slike, crteže i skulpture devet autora iz kolekcije Muzeja savremene umjetnosti Republike Srpske i posvećena je umjetničkoj grupi „Prostor – Oblik“, osnovanoj 1975. godine, koja je sedamdesetih godina XX vijeka uvela apstrakciju u bosanskohercegovačku umjetnost.\nIzložba je prvi put predstavljena u Muzeju savremene umjetnosti RS povodom obilježavanja 40 godina od osnivanja ove grupe i tada je realizovana uz stručnu pomoć i podršku Tiflološkog muzeja u Zagrebu.\nGostovanjem izložbe u Trebinju nastavlja se uspješna saradnja Muzeja savremene umjetnosti RS sa partnerskim institucijama u Republici Srpskoj i regionu, kao i težnja ka međuinstitucionalnom i međusektorskom povezivanju i kreiranju mreže muzeja, čiji osnovni cilj je da se putem specijalno osmišljenih programa i savremene muzeološke prezentacije doprinese integrisanju slijepih i slabovidih osoba u kulturni život sredine.\nOvaj projekat do sada je gostovao u Tiflološkom muzeju u Zagrebu, Narodnom muzeju na Cetinju, Galeriji Matice srpske u Novom Sadu, a predstavljen je i u okviru internacionalnog festivala muzeja „Intermuzej 2018“ u Moskvi.\nIzložba se realizuje u saradnji Muzeja savremene umjetnosti Banja Luka i Muzeja Hercegovine u Trebinju, pod pokroviteljstvom Ministarstva prosvjete i kulture Republike Srpske i Grada Trebinja.


Beograd pod Vesićem po principu "Drži ploču dok majstori odu" - NOVA stranka\n23.09.2020 Press služba Beograd, borba, Naslovna, Nova stranka, opozicija, Studentski trg 0\nDok aktuelni naprednjački režim, na čelu sa večitim zamenikom gradonačelnika Goranom Vesićem, koristi svaku priliku za napad na neistomišljenike, kojima navodno smeta što se "u Beogradu radi i gradi", stanje u realnosti je sasvim drugačije.\nStudentski trg, u samom centru prestonice, postaje ruglo u kojem svakoga dana "osvane" neka nova rupa, dok su i one ploče koje još stoje na svom mestu nebezbedne za prolaz. I dok se Vesić igra kockama na Trgu republike, jedan od najlepših Platoa u Beogradu propada naočigled svih. pic.twitter.com/2hOGeknmwa\n— Nova stranka Beograd (@NovaBeograd) September 23, 2020\nDok se već pomenuti Vesić mesecima igrao slaganjem i preslaganjem kocaka na Trgu republike, uz to, kako se već i očekuje od perjanica SNS-a, po abnormalnoj ceni od 10 miliona evra, samo par stotina metara naviše jedan drugi trg u potpunosti je propao. Stoga Gradski odbor Nove stranke Beograd pita prestoničku vlast kako je to moguće da, "pod najezdom majstora širom grada", Studentski trg, u samom centru, postaje ruglo u kojem svakoga dana "osvane" neka nova rupa, dok su i one ploče koje još stoje na svom mestu klimave i nebezbedne za prolaz.\nNekadašnje mesto okupljanja studenata, što u pauzama predavanja, što uveče, ali i kultno mesto gde su u letnjim mesecima Beograđani uživali uz zvuke džeza, sada stoji u potpunom mraku, te je pravi poduhvat, ravan onom za ljubitelje ekstremnih sportova i adrenalina, uspeti se uz stepenice ili sići niz iste, dok vas usput očekuje niz brazda, koje nekako morate da zaobiđete, ali i davno dotrajalih ploča koje se pomeraju i čine svaki korak nesigurnim. Ako nekako i uspete da prođete Studentskim trgom, zasigurno će vas sačekati pitanje kako je moguće da najstroži centar grada i kultni beogradski Plato danas izgleda kao poprište nekog ozbiljnog okršaja.\nGradski odbor NOVE Beograd, koji je nedavno izabrao i novo rukovodstvo, odlučan je u nameri da, kao i njegovi prethodnici, svakodnevno ukazuje na stvarne probleme koji muče Beograđane, ali i da se zajedničkim snagama izbori da se isti reše. I to ne kao po običaju, po džepu poreskih obveznika i principu "drži ploču dok majstoru odu", već tako da Beograd ponovo izgleda kao svet, jer i jeste svet.\nPrethodna vest\tBajčetićeva za NOVI blog: Celina - ta horska arhitektura Sledeća vest\tOpozicija na drugom sastanku saglasna: Zajedničkom borbom do rezultata u borbi protiv režima


Kome to smeta slobodno novinarstvo: Zbog jedne Koraksove karikature reagovali ministarstvo, pojedini političari i udruženja\nBy GLAS RAZUMA on 09/11/2018\nNa današnju naslovnicu lista Danas, na kojoj je karikatura na kojoj Adolf Hitler i šef njegove nacističke propagande Jozef Gebels drže u naručju poslanike Srpske napredne stranke Aleksandra Martinovića i Vladimira Orlića, reagovalo je Ministarstvo kulture i karikaturu ocenilo kao neprimerenu.\nIsto to Ministarstvo, na primer nije reagovalo kada su novinari bili na meti teških optužbi i kritika poslanika SNS za govornicom parlamenta, niti kada je na naslovnoj strani ”Ilustrovane politike” upućen poziv na linč nezavisnih medija.\nReči koje su za skupštinskom govornicom izrekli šef poslaničke grupe SNS-a Aleksandar Martinović i njegov zamenik Vladimir Orlić, dovodeći list Danas u vezu sa Gebelsom i Hitlerom, bile su povod za reakciju redakcije. Zbog izrečenog u skupštini, na naslovnoj strani Danasa, karikaturista Predrag Koraksić Koraks odgovorio je karikaturom.\n“Kako je moguće da oni pričaju ono u Skupštini, a da ja ne mogu da to komentarišem na ovaj način, u čemu je tu problem? Kad hoćete da žigošete nešto, vi napravite karikaturu koja preteruje u svojoj oceni, to je karakteristika svake dobre karikature”, navodi Koraks.\nPovodom karikature, reagovalo je Ministarstvo kulture, uz ocenu da je naslovnica neprimerena:\n“Ministarstvo kulture i informisanja smatra da su naslovna strana i karikatura Predraga Koraksića Koraksa dnevnog lista “Danas” krajnje neprimereni, jer direktno ili indirektno stavljaju u neprihvatljiv i moralno nedopustiv kontekst predsednika Republike Srbije Aleksandra Vučića, kao i poslanike Narodne skupštine Aleksandra Martinovića i Vladimira Orlića. Iz navedenog razloga javno izražavamo nezadovoljstvo i osuđujemo ideju dnevnog lista “Danas”, kojom se na ovaj način dovodi u pitanje dostojanstvo predsednika Republike Srbije i poslanika Narodne skupštine”.\nReakcija Ministarstva kulture, izostala je, međutim, kada su poslanici SNS-a na račun lista Danas izrekli niz uvreda, kao i kada je u Ilustovanoj politici osvanuo tekst pod naslov”Psi su pušteni” koji targetira nezavisne medije u Srbiji. Reakciju Ministarstva kulture, urednik “Danasa” Dragoljub Draža Petrović, ocenjuje kao pritisak na njihovu uređivačku politiku.\n“To mnogo liči na saopštenja Islamske države, jer samo Islamska država i Ministarstvo kulture Srbije komentarišu karikature za koje je u celom svetu poznato da su parodija na stvarnost. Oni, ljudi, očigledno ne razlikuju Hitlera i Vučića, oni svi kažu da se na toj karikaturi nalazi Vučić, a evo ko želi nek’ nađe ovde, jel’ ovde negde vidite Vučića? Ovo je Gebels, ovo je Hitler, znači nema Vučića”, kaže Petrović.\nPovodom reakcije Ministarstva kulture, reagovala su novinarska udruženja NUNS i NDNV uz konstataciju da je saopštenje koje su uputili besramno, zbog čega, ministar Vladan Vukosavljević i državni sekretar Aleksandar Gajović moraju da budu smenjeni. Udruženje novinara Srbije (UNS) ocenilo je da karikature mogu da osude “jedino totalitarne ideologije i pojedinci koji ne razumeju ovaj vid novinarskog izražavanja”.\nPovodom naslovne strane Danasa, nije izostala reakcija ni predsednika Srbije Aleksandra Vučića koji je, kako je preneo Tanjug, poručio da je karikatura prikaz demokratije u Srbiji.


Kenwood | Kennwood Oprema\nDigital NEXEDGE® NXDNNEXEDGE\nKenvood-ov NEXEDGE® digital two-way radio sistem koji je prihvaćen i nagrađen NXDN ™ Common Air Interface (CAI) donosi inovativna, fleksibilna i poslovno kritična digitalna, konvencionalna i trunked radio rešenja koja zadovoljavaju najstrože zahteve današnjeg okruženja i pružaju korisnicima mnoštvo naprednih funkcija za prenos glasa i podataka.\nKenwood nudi širok spektar DMR ručnih,mobilnih radio stanica i repetitora koji ispunjavaju standarde ETSI TS 102 361:DMR Tier I: Nelicencirane radio stanice\nDMR Tier II: Konvencionalne\nDMR Tier III: Trunking\nKenwood NEXEDGE® digital ATEX / IECEx ručne radio stanice omogućuju proširen domet, sa svim perfomansama i bezbednostima koje pruža digitalna tehnologija onim kupcima koji zahtevaju uredjaje koji imaju ATEX/IECEx sertifikate. Preko 1.75 miliona ovih uređaja koristi se u velikom broju zemalja širom sveta. Ove radio stanice rade u VHF i UHF opsegu i koriste se za rad u veoma teskim i posebnim uslovima.\nRadio stanice pružaju slobodan rad i neograničeno korišćenje u frekventnom slobodnom opsegu za koji nije potrebna radio dozvola. Sa ovim radio stanicama korisnik može da ostvari kompletnu komunikaciju u krugu do 6km.\nKenwood ProTalk WD-K10 Serije DECT (Digital Enhanced Cordless Telecommunications) Intercom sistem omogućuje „easy-to-use“, full-duplex, hands-free komunikaciju za profesionalne korisnike. Ovaj sistem pruža mogućnost pokrivanja terena na mestima gde to nije moguće ostvariti sa klasičnom radio vezom, kako u zatvorenim tako i u otvorenim prostorima.\nKompaktne, lagane i izdržljive ručne stanice WD-K10PBS sa baznim primopredajnikom WD-K10TR, Li-Ion baterijama omogućavaju nesmetan rad 8-20 sati.


U Prihvatilištu za odrasle u Smederevu 36 korisnika - SDPlus\n16/01/2019 16/01/2019 sdplus.rs\nHladni zimski dani sa temperaturama ispod nule doprineli su da neki naši sugrađani, ali i žitelji okolnih gradova utočište od hladnoće i smrzavanja pronađu u Prihvatilištu za odrasle koje se nalazi u domu Crvenog krsta u Maloj Krsni. Tamo je trenutno smešteno 36 korisnika, među kojima je 19 iz Smedereva, o kojima brine 12 zaposlenih. S obzirom na to da je ova ustanova Regionalnog karaktera i jedna je od ukupno dve takvog tipa u celoj Srbiji, sa dobijenom licencom za rad u trajanju od 7 godina, u njoj su zbrinuta i lica iz Velike Plane, Smederevske Palanke , Požarevca, pa čak i iz Kragujevca, potvrdio je za portal sdplus.rs, Dragan Stanić, član Gradskog veća, grada Smedereva, resorno zadužen za socijalnu politiku. Svi korisnici stigli su u Prihvatilište na osnovu preporuke Centra za socijalni rad i nalaze se u stanju socijalne potrebe. Reč je uglavnom o starim licima koji nemaju porodicu ili o kojima porodica ne brine. Njihov boravak u Prihvatilištu podrazumeva adekvatan smeštaj, ishranu kao i pružanje zdravstvenih usluga ukoliko je to neophodno.